Kerajaan perlu rangka undang-undang khas kekang LGBT – Presiden ISMA

0

BANGI, Jumaat – Gerakan Islam, Ikatan Muslimin Malaysia (ISMA) berpandangan terdapat keperluan untuk kerajaan mewujudkan satu undang-undang khas, bagi mengekang perbuatan mempromosikan budaya songsang di negara ini.

Merujuk penganjuran acara ‘Thai Hot Guy’ – meskipun telah dibatalkan-, ISMA memandang serius usaha berterusan pihak tertentu dalam mempromosikan lesbian, gay, biseksual dan transgender (LGBT) di Malaysia.

Presiden ISMA, Ustaz Suhaib Ar-Rumy Selamat percaya, kelompongan dalam undang-undang sedia ada menyebabkan pihak tidak bertanggungjawab ‘berani’ menganjurkan acara berunsur gaya hidup songsang, terutama di premis milik persendirian.

“Justeru, ISMA berpandangan keperluan kepada satu undang-undang khusus bagi mengekang perkara ini daripada berulang lagi.

Artikel berkaitan

Enam bulan hilang di Mekah, Ustaz Musthafa disahkan meninggal dunia

Hapus judi, syabas Kedah! – Mufti Pulau Pinang

Khutbah Jumaat tegaskan penggunaan kalimah Allah hanya untuk umat Islam

LRA Sungai Semenyih beroperasi semula

210 Lokasi Masih Terjejas Di 6 Negeri – NADMA

“Apatah lagi, seolah-olah pihak tidak bertanggungjawab ini melihat ada kelompongan dalam undang-undang sedia ada, terutama jika penganjuran program seumpama itu dilakukan di tempat milik persendirian,” katanya kepada Ismaweb.net, pada Khamis.

Terdahulu, penganjur ‘Thai Hot Guy’ bagi majlis pembukaan sebuah bar di Kuala Lumpur dan turut dikaitkan dengan aktiviti LGBT akur untuk membatalkan program yang sepatutnya dijadualkan pada 30 Mac ini.

Keputusan itu dibuat susulan pelbagai kecaman dan reaksi yang diterima daripada seluruh lapisan masyarakat negara ini.

Bahkan, Menteri Pembangunan dan Kerajaan Tempatan, Nga Kor Ming juga memberi jaminan bahawa kerajaan tidak akan sesekali menyokong sebarang penganjuran program LGBT di negara ini.

“Mana-mana pihak yang melanggar dasar kerajaan, mereka akan diambil tindakan mengikut lunas undang-undang yang telah ditetapkan oleh kerajaan,” kata Kor Ming.

Memandang serius ‘janji’ menteri berkenaan, Ustaz Suhaib berharap usaha mengekang sepenuhnya aktiviti dan kegiatan berunsur LGBT di negara ini dapat direalisasikan menerusi kerjasama semua pihak di setiap peringkat.

“Perlunya satu kempen kesedaran bersepadu melalui saluran media massa dan elektronik bagi memperlihatkan kepada masyarakat kesan buruk kegiatan LGBT.

“Pada mereka yang sudah terjebak perlu dibantu untuk kembali kepada kehidupan manusia yang normal dan fitrah.

“Sebaiknya kempen kesedaran itu dilaksanakan oleh pihak kerajaan tanda seriusnya mereka dalam menangani isu ini dari akar umbi,” katanya.- ISMAWEB


Komuniti perniagaan Arab Saudi dipelawa melabur di Malaysia

0

BANGI, Jumaat –  Perdana Menteri Datuk Seri Anwar Ibrahim mempelawa komuniti perniagaan di Arab Saudi untuk lebih banyak melabur di Malaysia berikutan Malaysia mempunyai kerajaan yang stabil dengan dasar yang jelas.

Berucap di hadapan ratusan ahli perniagaan Arab Saudi dan Malaysia di Jeddah, Arab Saudi,  beliau berkata kerajaan baharu di bawah kepimpinannya komited untuk memudahkan urusan perniagaan di negara ini dengan melakukan pembaharuan yang menyokong perniagaan dan agenda MADANI.

“Sehubungan itu, saya meminta sebahagian daripada komuniti perniagaan untuk menghantar delegasi selepas Ramadan dan mengadakan pertemuan dengan rakan perniagaan anda.

“Kami sudah tentu menggalakkan anda untuk melabur dalam bidang seperti yang saya nyatakan sebagai keutamaan kami iaitu teknologi digital, sekuriti makanan, dan sudah tentu, infrastruktur di negara ini dan kami mengharapkan penglibatan aktif anda di Malaysia,” katanya.

Anwar berkata demikian dalam ucap tama pada majlis perjumpaan dengan komuniti perniagaan Arab Saudi dan Malaysia di ibu pejabat Bank Pembangunan Islam (IsDB) di Jeddah pada Khamis.

Perdana Menteri yang diiringi isteri, Datuk Seri Dr Wan Azizah Wan Ismail, Menteri Luar Datuk Seri Zambry Abdul Kadir dan Menteri Komunikasi dan Digital Fahmi Fadzil tiba di Lapangan Terbang King Abdulaziz pada 6.40 pagi waktu tempatan (11.40 pagi waktu Malaysia) semalam (Rabu) bagi memulakan lawatan rasmi tiga hari ke negara itu.

Anwar berkata kedua-dua negara menjalinkan perhubungan timbal balik yang baik dari segi pelaburan.

Artikel berkaitan

Hujan Di 8 Negeri Berterusan Hari Ini

306 Sampel Kes Positif Mungkin Varian Omicron

Misteri bagasi hitam dirungkai – mayat dikerat tanpa kepala ditemukan

RM10,00 sagu hati Aidilfitri AKSB prosedur biasa

Keputusan Diambil Demi Nyawa Rakyat – PM

“Kami telah mempunyai beberapa bentuk pelaburan dalam infrastruktur (dari Arab Saudi di Malaysia)… dan mengagumkan (Malaysia) yang mempunyai ekonomi kecil berbanding Arab Saudi, mempunyai pelaburan di Arab Saudi.

“Saya menggesa anda untuk memberikan segala sokongan yang diperlukan berikutan langkah ini akan memberikan banyak perbezaan kepada dunia Islam, justeru itu, menggalakkan ekonomi yang lebih rancak,” katanya.

Beliau turut berkongsi dengan para hadirin berkenaan potensi Malaysia dan daya tarikannya sebagai destinasi pelaburan sehingga menarik minat Amazon Web Services (AWS) baru-baru ini untuk membuat keputusan melabur sebanyak RM25.5 bilion di negara ini.

Anwar yang juga gabenor IsDB bagi Malaysia berkata, usaha perlu dilaksanakan untuk memastikan pusat bank itu di Kuala Lumpur menjadi benar-benar signifikan.

“Gunakan pusat ini untuk semua bidang termasuk penyelidikan halal, malah vaksin, berikan tumpuan kepada cabaran baharu, sains, teknologi, inovasi, sekuriti makanan, pendigitalan, dan kecerdasan buatan.

“Pusat Kecemerlangan IsDB Kuala Lumpur mesti bersedia untuk meneroka bidang dan disiplin baharu ini yang boleh memanfaatkan umat,” katanya. – BERNAMA


MRSM berbayar masih dalam peringkat kajian

0

BANGI, Jumaat – Cadangan untuk mewujudkan Maktab Rendah Sains Mara (MRSM) berbayar masih lagi di peringkat kajian.

Pengerusi Majlis Amanah Rakyat (Mara), Datuk Dr Asyraf Wajdi Dusuki berkata, cadangan untuk mewujudkan MRSM berbayar kepada kumpulan T20 bukanlah perkara baharu dan ia bagi memenuhi tuntutan serta harapan masyarakat terhadap MRSM cukup tinggi.

“Idea MRSM berbayar bukan idea baharu. Ia sudah di dalam kajian kita dan apabila saya melihat bahawa tuntutan serta harapan masyarakat kepada MRSM terlalu tinggi.

“Tahun ini sahaja, seramai 90,000 yang memohon (ke MRSM), tempatnya (kekosongan) 7,100.

Artikel berkaitan

Anwar guna kuasa PM perangi rasuah meskipun diugut pelbagai pihak

Saya Yakin Dengan BERSATU – Rashid Hasnon

Muhyiddin cabar SPRM siasat Anwar, Zahid

2.4 Juta Kenderaan Dijangka Masuk Ke Pantai Timur

Mohamad fokus siapkan kapal LCS secepat mungkin

“Jadi itu sahaja boleh menunjukkan. Kita tak boleh hanya fokus kepada yang B40, M40, T20 sahaja.

“Apa pun, matlamat Mara itu kita jaga. Sebab itu kita pastikan adanya 60 peratus sekurang-kurangnya dalam kalangan B40 dan selebihnya ada tambahan M40 dan T20,” katanya dalam sesi soal jawab bersama media dan majlis berbuka puasa di ibu negara hari ini.

Semalam, Timbalan Perdana Menteri Datuk Seri Dr Ahmad Zahid Hamidi memaklumkan cadangan mewujudkan MRSM berbayar kepada golongan berkemampuan tidak akan membabitkan peruntukan kerajaan.

Ahmad Zahid yang juga Menteri Kemajuan Desa dan Wilayah dilaporkan berkata, pelan futuristik yang sedang disusun atur Mara itu akan menggunakan kaedah inisiatif pembiayaan swasta (PFI) serta kerjasama dengan institusi kewangan.

Beliau juga memberikan jaminan MRSM berbayar berkenaan tidak akan didirikan di atas tanah Mara yang dikhususkan untuk manfaatkan rakyat miskin.

Mengulas lanjut, Asyraf berkata, cadangan untuk mewujudkan MRSM berbayar adalah berpaksikan kepada realiti kehidupan.

“Sebab apa yang paling penting kita tak mahu anak-anak kita ini berada di sekolah yang terpisah daripada realiti masyarakat sebenar.

“Realiti kehidupan di luar, kita bukan sahaja hidup dalam kalangan B40 sahaja, M40 sahaja atau pun T20 sahaja,” katanya.Asyraf turut menafikan dakwaan nakal yang menyifatkan MRSM kini dikuasai oleh golongan elit.

Sebaliknya beliau berkata, data menunjukkan MRSM masih berada pada asas penubuhannya untuk membantu orang Melayu.

“Untuk menjawab sesetengah persepsi nakal yang mengatakan seolah-olah MRSM hari ini didominasi oleh golongan elit, golongan kaya T20, itu tidak benar.

“Saya membuat komen berasaskan data yang ada dalam MRSM dan juga di bahagian pendidikan menengah,” katanya.


Myanmar tahan kira-kira 150 Rohingya cuba melarikan diri ke Malaysia

0

BANGI, Jumaat – Pihak berkuasa Myanmar dilaporkan menahan kira-kira 150 warga Rohingya yang disyaki cuba melarikan diri ke Malaysia,

Menurut seorang pegawai yang meminta namanya dirahsiakan kerana mereka tidak diberi kuasa untuk bercakap kepada media, kumpulan lelaki, wanita dan kanak-kanak itu ditahan di perbandaran Thanbyuzayat di selatan Myanmar.

Pegawai itu tidak menyatakan sebab kumpulan tersebut ditangkap tetapi minoriti Islam itu berdepan sekatan ke atas perjalanan dalam Myanmar, di mana kumpulan hak asasi manusia mengatakan mereka hidup dalam keadaan seperti apartheid.

“Mereka bersembunyi berdekatan di dalam hutan berbukit antara dua kampung. Kami mula menahan mereka sejak lewat malam tadi selepas mendapat maklumat,” kata sumber keselamatan itu.

Artikel berkaitan

Pendatang Yahudi serbu perkampungan Palestin di Tebing Barat

Varian baharu Covid-19 `Kraken’ – mula ancam dunia

Kes Positif Global Melebihi 350 Juta

Gempa Bumi: Lelaki 62 tahun diselamatkan selepas 187 jam terperangkap di Turkiye

Israel serang, musnahkan kampung Palestin lebih 200 kali

Menurut laporan awal, kumpulan itu telah mengembara dengan bot dari Rakhine barat dan merancang untuk pergi ke Thailand dan kemudian ke Malaysia melalui jalan darat.

Sebilangan individu bukan Rohingya yang disyaki memperdagangkan kumpulan itu turut ditahan dan polis sedang mencari kira-kira 30 orang lagi, menurut sumber itu.

Tindakan keras tentera di Myanmar pada 2017 menyebabkan ratusan ribu Rohingya melarikan diri ke negara jiran Bangladesh dengan kisah mengerikan pembunuhan, rogol dan pembakaran.

Myanmar menghadapi tuduhan pembunuhan beramai-ramai di mahkamah tertinggi Pertubuhan Bangsa-Bangsa Bersatu berikutan penghijrahan secara besar-besaran itu.

Dilihat secara meluas di Myanmar sebagai penceroboh dari Bangladesh, Rohingya dinafikan kewarganegaraan, bersama dengan akses kepada penjagaan kesihatan dan pendidikan serta memerlukan kebenaran untuk melakukan perjalanan.

Penangkapan dibuat beberapa hari selepas Junta berkata, ia akan mula mengalu-alukan kembali anggota minoriti yang tinggal di Bangladesh dalam program perintis penghantaran pulang.

Rancangan itu akan menyaksikan Myanmar ‘memulangkan kira-kira 1,500 orang’.

Pegawai sempadan itu tidak memberikan jadual waktu tertentu dan menambah Myanmar ‘belum menerima sebarang maklum balas lagi’ terhadap rancangan itu.

Rohingya yang pulang akan ditempatkan di kem transit untuk tempoh yang singkat sebelum ditempatkan semula di 15 kampung, kata pegawai itu.

“Untuk keselamatan mereka, kami mempunyai balai polis berhampiran 15 kampung itu,” katanya. – AGENSI


Pakej perkahwinan, pertunangan dan pakaian sekolah akan diperkenal

0

BANGI, Khamis –
Selepas Menu Rahmah, Kementerian Perdagangan Dalam Negeri dan Kos Sara Hidup (KPDN) akan memperluaskan inisiatif Payung Rahmah dengan jualan baju sempena sambutan hari raya Aidifitri ini.

Menterinya, Datuk Seri Salahuddin Ayub berkata, selain baju raya, satu libat urus akan diadakan dengan industri tekstil bagi penyediaan pakej perkahwinan dan pertunangan serta pakaian sekolah rahmah.

Malah, katanya pemain industri juga tidak berkompromi tentang kualiti dalam inisiatif Payung Rahmah yang diperkenalkan kerajaan.

Salahuddin bersama timbalannya, Fuziah Salleh dalam pelancaran Jualan Rahmah Jakel Raya semalam.

“Bila saya telah sampai ke tahap di mana jualan rahmah jakel diadakan, saya berfikir pada masa akan datang industri tekstil akan dibuat libat urus supaya mereka juga dapat memberikan pakej-pakej  yang penting seperti baju sekolah untuk musim persekolah, pakej perkahwinan dan pertunangan.

Artikel berkaitan

1,839 premis seluruh negara diperiksa sepanjang dua hari Ramadan – KPDN

Sekat kebebasan bersuara bertentangan agenda reformasi – Dr Mohammad Tawfik

KPM sedia Program Lima Minit Antirokok/Vape kekang murid ketagih e-rokok

Arab saudi janji selesaikan isu penginapan jemaah umrah Malaysia

Pelajar SJKC Perlu Sedar Kepentingan Bahasa Melayu

“Yang saya akan lihat nanti adalah pakej rahmah yang masih boleh ditawarkan kepada rakyat di negara kita,” katanya
 dalam sidang media selepas pelancaran Jualan Rahmah Baju Raya Jakel di Wisma Jakel, Kuala Lumpur semalam.

Tambahnya, selain Jakel, Mydin turut menawarkan inisiatif jualan rahmah  ini serta syarikat tekstil Perusahaan Mikro, Kecil dan Sederhana (PMKS) yang akan melibatkan diri pada masa akan datang.

Bagi mendepani episod penting kehidupan, Salahuddin turut menyeru lebih ramai pemain industri tampil ke hadapan sebagai usaha penawaran inisiatif Payung Rahmah yang pelbagai dalam kehidupan harian dan bulanan.

Dalam pada itu, Pengarah Urusan Kumpulan Jakel, Datuk Seri Mohamed Faroz Mohamed Jakel berkata, Jualan Rahmah menawarkan potongan harga tambahan antara 10 peratus ke 20 peratus bagi barangan yang sudah diberikan diskaun terdiri daripada baju Melayu koleksi Aaron Aziz dan Nabil Ahmad.

Tawaran itu diberikan bermula semalam sehingga 30 Syawal di 23 cawangan Jakel seluruh negara.

“Kini kita turunkan sehingga sale 230, kdg2 org tawar menawar ktia bagi dalam 220, kita bagi harga fix rm149. jadi bagi yg tidak meminati samping kat rumah, bayar 135 dapat barnag harga rm200 lebih, rm300 lebih,” katanya ketika ditemui pada

Sementara itu, Salahuddin memaklumkan KPDN masih menerima tempahan tapak Bazar Rahmah yang menyasarkan 50 peniaga melibatkan 30 peratus menu rahmah sepanjang puasa.

Berhubung sistem terbuka Touch n Go yang diumumkan oleh Kementerian Kerja Raya (KKR), pihaknya akan berbincang dengan kementerian itu bagi cadangan pelaksanaan sistem pembayaran terbuka di Lebuhraya Utara-Selatan.

Terdahulu, majlis pelancaran Jualan Rahmah Baju Raya Jakel turut dihadiri Timbalan Menteri Perdagangan Dalam Negeri dan Kos Sara Hidup, Fuziah Salleh dan duta Jakel Raya, Nabil Ahmad serta Aaron Aziz.


PDRM buru ahli kumpulan ajaran sesat `SiHulk’

0

BANGI, Jumaat – Polis dan Jabatan Agama Islam Negeri Johor (JAINJ) sedang memburu enam ahli kumpulan ajaran sesat Suhaini Muhammad atau Sihulk, selepas dipercayai menghina Islam serta Nabi Muhammad dalam satu video di aplikasi TikTok baru-baru ini.

Ketua Polis Johor, Kamarul Zaman Mamat, berkata enam individu berusia 20-an hingga 30-an itu dikenal pasti melalui video ajaran sesat tular itu dan kes terbabit dikendalikan Unit Siasatan Jenayah Terkelas Bukit Aman.

Ketua Polis Johor, Kamarul Zaman Mamat

“Nasihat saya, lebih baik sekiranya mereka menyerah diri berbanding membiarkan polis datang kepada mereka,” katanya menurut BERNAMA.

Selasa lalu, Pengerusi Jawatankuasa Hal Ehwal Agama Islam Johor, Mohd Fared Mohd Khalid dilaporkan berkata, ajaran Sihulk antara 21 fahaman dan ajaran sesat yang diwartakan haram di negeri itu.

Beliau berkata, ajaran Sihulk jelas menyimpang daripada ajaran Islam apabila penganutnya melihat Nabi Muhammad sebagai tuhan, bukannya rasul.

“Ajaran itu mendakwa Nabi Muhammad sebagai tuhan, baginda bukan lelaki atau perempuan, dilahirkan atau mempunyai anak yang secara terang-terangan terpesong jauh, sedangkan Nabi Muhammad manusia biasa seperti kita.

Artikel berkaitan

Ahli Parlimen Wanita DAP Bermulut Jahat – Tajuddin

Belanjawan 2023: Tak adil sebab tidak sentuh peruntukan wakil rakyat pembangkang

Jumlah Kematian Di Terengganu Meningkat

Jika keadaan Rusia meruncing, rakyat Malaysia dibawa pulang

Sabitan Najib Bersalah Kes SRC Kekal, Aibkan Negara

“Ini satu penghinaan kepada Islam, ia bertentangan dengan tauhid dan saya percaya orang awam yang memilih ilmu agama sederhana juga boleh sedar ajaran itu sesat.”


Pemeriksaan kenderaan tidak lagi eksklusif kepada Puspakom

0

BANGI, Jumaat – Perkhidmatan pemeriksaan berkala kenderaan motor yang diwajibkan di bawah Akta Pengangkutan Jalan 1987 [Akta 333] tidak lagi diberikan secara eksklusif kepada Pusat Pemeriksaan Kenderaan Berkomputer (Puspakom).

Sebaliknya, Menteri Pengangkutan, Anthony Loke berkata, ia akan dibuka kepada mana-mana pihak yang berkelayakan dan memenuhi syarat-syarat ditetapkan selepas konsesi semasa kepada Puspakom tamat tempoh pada 31 Ogos 2024.

Jelas beliau, perkara itu telah diputuskan oleh Jemaah Menteri pada 17 Mac lalu.

Proses pelawaan kepada pihak-pihak yang berminat, tambah Anthony Loke dijangka bermula selewat-lewatnya dalam suku pertama tahun 2024.

Artikel berkaitan

Arab Saudi iktiraf jemaah haji Malaysia berdisiplin

PBB, EU, Kesatuan Afrika gesa gencatan senjata segera

Ahli UMNO dipecat sedang giat memasarkan diri – Puad Zarkashi

Perlawanan 3  Penjuru DUN Pantai Kundur

Musibah banjir: Jakim anjur solat hajat, doa selamat

“Ketetapan ini bermakna pihak Puspakom tidak lagi akan menjadi penyedia tunggal perkhidmatan pemeriksaan berkala kenderaan motor bagi pihak Jabatan Pengangkutan Jalan (JPJ) bermula pada 1 September 2024.

“Bagi melaksanakan keputusan ini, Kementerian Pengangkutan (MOT) bersama JPJ akan membangunkan syarat-syarat kelayakan, peraturan pengoperasian, skop perkhidmatan, penetapan lokasi pemeriksaan dan garis panduan bagi pihak-pihak lain yang berminat menyediakan perkhidmatan pemeriksaan kenderaan bermotor,” katanya dalam sidang media di Putrajaya hari ini.

Ahli Parlimen Seremban itu menambah, Jemaah Menteri juga bersetuju melanjutkan perjanjian konsesi Puspakom selama 15 tahun lagi, berkuat kuasa 1 September 2024.

Mengulas lanjut, Anthony Loke berkata, pihak JPJ akan secara berterusan mengaudit dan memantau semua pihak yang menyedia perkhidmatan tersebut bagi memastikan pematuhan, kualiti serta integriti pemeriksaan.

MOT juga, ujar Anthony Loke akan memastikan bahawa pembukaan pemeriksaan berkala kepada pihak-pihak lain tidak menyumbang kepada elemen persaingan tidak sihat.

“MOT sedang dalam proses memuktamadkan semua syarat permohonan, pengoperasian dan dokumen tawaran berkaitan penyediaan perkhidmatan pemekriksaan berkala oleh pihak-pihak yang berminat,” kata Anthony Loke.

Beliau bagaimanapun memaklumkan setakat ini, MOT belum menetapkan berapa banyak syarikat yang akan memenuhi kelayakan untuk menyediakan perkhidmatan tersebut.

“Kita belum tahu lagi berapa syarikat, sekarang ini monopoli maksudnya satu syarikat sahaja.

“Selepas konsesi ini (Puspakom) tamat, dia tak jadi monopoli, boleh jadi dua, boleh jadi tiga (penyedia perkhidmatan).

“Tetapi ia terpulang sebab kita kena lihat ada tak syarikat swasta yang berminat. Sebab pelbagai syarat akan dikenakan dan pelbagai pelaburan termasuk peralatan diperlukan.

“Kerajaan tidak akan membelanjakan apa-apa untuk membina sistem mereka,” kata Anthony Loke.

Pada 2009, kerajaan melanjutkan perjanjian konsesi Puspakom selama 15 tahun. – ASTROAWANI


Penjawat awam dapat Bantuan Khas Kewangan Aidilfitri pada 17 April

0

BANGI, Jumaat –
Bantuan Khas Kewangan Aidilfitri, BKKA, 2023 akan dibayar kepada penjawat awam yang layak pada 17 April ini.

Sebanyak RM700 akan diberikan kepada semua penjawat awam gred 56 ke bawah yang masih berkhidmat sehingga 17 April 2023 termasuk lantikan 87 kontrak.

Bagi pesara perkhidmatan awam pula mereka akan menerima BKKA sebanyak RM350.

Kenyataan Ketua Pengarah Perkhidmatan Awam, Datuk Dr. Zulkapli Mohamed,

Dalam satu kenyataan, Ketua Pengarah Perkhidmatan Awam, Datuk Dr. Zulkapli Mohamed, berkata BKKA tahun ini turut dipanjangkan kepada pesara kerajaan berpencen, penerima pencen terbitan, pesaran Skim Kumpulan Simpanan Pekerja, veteran berpencen dan veteran tidak berpencen.

Artikel berkaitan

Jangan Terlibat, Perlu Cari Peluang Pekerjaan Lain

Hampir RM1 bilion lesap ditipu agensi pelaburan

Tiada Istilah Sambutan Hari Agama Sedunia

Tun Faisal sertai BERSATU

Mahu Jadi Lebih Cina Daripada Cina

Bagi pesara dan veteran yang dilantik semula secara lantikan tetap, sementara dan masih berkhidmat pada 17 April 2023 pula merela layak menerima RM700.

Bantuan Khas Kewangan Aidil Fitri adalah satu langkah keprihatinan kerajaan dalam membantu penjawat awam membuat perancangan dan persiapan awal bagi menyambut Hari Raya.


Rohana pulangkan wang AS$10 juta, aset 1MDB

0

BANGI, Jumaat – Bekas Ketua Pegawai Eksekutif Astro Malaysia Holdings Berhad, Datuk Rohana Rozhan telah memulangkan AS$10 juta (RM44.26 juta) yang dikaitkan dengan dana 1Malaysia Development Bhd (1MDB) kepada Suruhanjaya Pencegahan Rasuah Malaysia (SPRM).

Akhbar Utusan Malaysia hari ini melaporkan, satu sumber berkata, kesemua wang termasuk aset tersebut dipulangkan kepada kerajaan pada tahun lalu iaitu selepas siasatan SPRM selesai.

Sumber itu bagaimanapun tidak menjelaskan secara terperinci bagaimana Rohana memulangkan wang tersebut, termasuk aset yang tidak dinyatakan kepada SPRM.

“Beliau (Rohana) telah memulangkan semua wang dan aset berkaitan kepada SPRM, yang kemudiannya disalurkan kepada kerajaan.

Artikel berkaitan

Tragedi Batang Kali: Jumlah rasmi mangsa terlibat 92, bukan 94

Gerakan Tanah Air Alternatif Rakyat Muak Politik Korup

Gara-gara ditipu scammer, pesara guru hilang lebih RM500,000

3,464 beri respon positif projek PSI

Salahuddin Ayub pula dituduh lantik adik-beradik

“Siasatan SPRM membabitkan Rohana berhubung dana 1MDB telah selesai dan tiada apa-apa lagi yang diperlukan berhubung kes itu,” sumber itu dipetik berkata, ketika dihubungi semalam.

Pada Khamis, Menteri di Jabatan Perdana Menteri (Undang-undang dan Pembaharuan Institusi) Datuk Seri Azalina Othman Said dalam jawapan bertulis di Parlimen berkata, Jabatan Peguam Negara tidak mempunyai maklumat sama ada Rohana telah memulangkan AS$10 juta kepada kerajaan.

Beliau menjawab soalan Lim Lip Eng (PH-Kepong) yang sebelum itu meminta perdana menteri menyatakan sama ada Rohana telah memulangkan wang itu kepada kerajaan.

Pada April tahun lalu, SPRM dilaporkan menyiasat kes melibatkan Rohana berhubung wang yang diterima daripada bekas rakan kongsi Goldman Sachs, Tim Leissner.

Pada 13 April lalu, Rohana dilaporkan bersetuju untuk memulangkan AS$10 juta yang diberikan Leissner kepadanya.

Sebelum ini, Leissner memberitahu Mahkamah New York bahawa beliau memberikan Rohana AS$10 juta yang digunakan untuk membeli sebuah rumah bernilai AS$7 juta (RM30.98 juta) di Montpelier Street, London. – ASTROAWANI


Sekatan warga Palestin masuk Masjid Al-Aqsa dikecam

0

BANGI, Jumaat – Sekatan terbaharu Israel yang melarang penduduk Palestin memasuki Masjid al-Aqsa sepanjang bulan Ramadan dikhuatiri mencetuskan keganasan.

Ketegangan di Tebing Barat dan Semenanjung Gaza kini semakin memuncak berikutan serangan berterusan oleh tentera Israel dan sekatan baharu itu, yang dilihat sebagai tindakan provokasi melampau.

Rejim Yahudi itu dituduh tidak menghormati bulan yang mulia ini apabila turut mengumumkan beberapa siri sekatan pergerakan terhadap warga Palestin dari Tebing Barat dan Semenanjung Gaza yang diduduki, sepanjang Ramadan ini.

Sekatan itu diumumkan Penyelaras Aktiviti Kerajaan Wilayah, Mejar Jeneral Ghassan Alyan, dalam satu kenyataan baru-baru ini.

Artikel berkaitan

Pekerja Di UK Tidak Perlu Lagi Pakai Pelitup Muka

Bicara Palestin EP12 : Penubuhan Negara Haram Israel

Cetak nama Allah pada pakaian tak hormat sensitiviti agama Islam

HAMAS bincang isu ketegangan Palestin bersama Hezbollah

19 orang maut dalam nahas bas di Bangladesh

“Hanya wanita semua peringkat umur, kanak-kanak lelaki sehingga 12 tahun dan lelaki berusia lebih 55 tahun akan dibenarkan masuk ke Masjid al-Aqsa pada bulan Ramadan tanpa permit.

“Bagaimanapun, Israel masih membenarkan lelaki berumur 45 hingga 55 tahun memasuki masjid berkenaan tetapi perlu mendapatkan permit terlebih dulu,” katanya.

Di Semenanjung Gaza, Israel turut mengenakan kuota terhad untuk wanita berumur 50 tahun ke atas dan lelaki berumur 55 tahun ke atas dari Ahad hingga Khamis untuk memasuki Masjid al-Aqsa.

Pegawai Israel itu juga berkata, kelulusan keselamatan diperlukan bagi rakyat Palestin di Tebing Barat untuk melawat saudara mereka di 48 wilayah atau warga asing yang ingin melawat saudara mereka di kawasan sama.

Pengarah Badan Amal Waqf Jordan, Azzam al-Kateeb yang bertanggungjawab menguruskan kegiatan umat Islam Palestin di masjid berkenaan turut meluahkan kebimbangannya berhubung sekatan baharu itu.

“Kami mengambil masa dua bulan setiap tahun untuk membawa 500 kakitangan Waqf membuat persiapan menyambut Ramadan di Palestin dengan bantuan daripada sukarelawan.

“Akses logistik ke Masjid al-Aqsa untuk ratusan ribu penduduk Palestin mengerjakan solat tarawih dan penyediaan makanan berbuka puasa setiap malam untuk lebih 10,000 jemaah yang sudah kami uruskan dikhuatiri terganggu akibat sekatan baharu ini,” katanya.

Dalam satu kenyataan, polis Israel berkata, kawalan keselamatan juga akan diperketatkan sepanjang Ramadan dan polis tambahan serta pasukan sempadan akan ditempatkan di sekitar bandar itu.

Hamas semalam mengecam sekatan tidak masuk akal itu, lebih-lebih lagi kerana dikenakan ke atas warga Palestin yang mahu beribadat di Masjid al-Aqsa semasa bulan Ramadan.

Dalam satu kenyataan, jurucakap Hamas bagi Hal Ehwal Baitulmaqdis, Mohammad Hamada, menyifatkan sekatan rejim zionis itu sebagai pelanggaran secara terang-terangan terhadap hak kebebasan beribadat umat Islam.

Beliau juga berkata, sekatan sedemikian dianggap sebagai campur tangan yang tidak sepatutnya dilakukan oleh rejim Zionis terhadap lokasi yang dianggap antara tempat paling suci bagi umat Islam.

Sehubungan itu, Mohammad menggesa warga Palestin terus mengunjungi masjid itu sepanjang bulan Ramadan bagi mempertahankan daripada serangan dan pencerobohan tentera Israel. – AGENSI


Serangan AS di Syria susulan kematian kontraktor mengorbankan 8 pejuang

0

BANGI, Jumaat – Serangan udara Amerika Syarikat (AS) membunuh lapan pejuang pro-Iran di timur Syria susulan serangan dron yang mengorbankan seorang kontraktor Amerika serta mencederakan lima anggota perkhidmatan negara itu, kata seorang pemantau perang hari ini.

Semalam, Setiausaha Pertahanan AS, Lloyd Austin berkata, Presidennya, Joe Biden membenarkan serangan udara di timur Syria terhadap kemudahan yang digunakan kumpulan yang bergabung dengan Kor Pengawal Revolusi Islam Iran malam tadi.

IRGC adalah sayap tentera Iran dan disenaraihitamkan sebagai kumpulan pengganas oleh AS.

“Serangan udara itu dilakukan sebagai tindak balas kepada serangan hari ini serta beberapa siri serangan baru-baru ini terhadap pasukan Gabungan di Syria oleh kumpulan yang bergabung dengan IRGC,” katanya.

Artikel berkaitan

Erdogan menang pilihan raya, kekal pertahan jawatan

Damsyik dibom Zionis Israel

Pelancong LGBTQ kini dibenar masuk Arab Saudi

Israel lulus vaksin COVID-19 keempat untuk warga emas 60 tahun ke atas

Tujuh Maut Insiden Letupan Bas Di Afghanistan

Satu kenyataan jabatan pertahanan berkata, kontraktor AS terkorban dan yang lain cedera selepas kenderaan udara sehala tanpa pemandu (UAV) melanggar kemudahan penyelenggaraan di pangkalan Gabungan berhampiran Hasakeh di timur laut Syria.

Seorang lagi kontraktor AS turut cedera dalam serangan UAV, kata Pentagon, sambil menambah komuniti perisikan AS menilai ‘UAV itu milik Iran’.

Pada Jumaat, Ketua Pemerhati bagi Kumpulan Hak Asasi Manusia Syria, Rami Abdel Rahman, agensi pemantau yang berpangkalan di Britain dengan rangkaian sumber yang luas di lapangan di negara yang dilanda perang itu, berkata lapan orang terbunuh disebabkan serangan AS.

“Serangan AS menyasarkan depoh senjata di dalam bandar Deir Ezzor, membunuh enam pejuang pro-Iran dan dua pejuang lain terbunuh oleh serangan yang menyasarkan padang pasir Mayadine dan berhampiran Albu Kamal,” katanya.

Beratus-ratus tentera AS berada di Syria sebagai sebahagian daripada pakatan yang memerangi saki-baki kumpulan Negara DAESH (IS) dan sering menjadi sasaran dalam serangan kumpulan militia.

Tentera AS menyokong Pasukan Demokratik Syria (SDF), tentera de facto Kurdi di kawasan itu, yang mengetuai pertempuran yang menyingkirkan IS daripada jejak terakhir mereka di wilayah Syria pada 2019.

Bagaimanapun, menurut Pentagon, dua daripada anggota perkhidmatan AS yang cedera semalam, dirawat di lokasi, manakala tiga lagi tentera dan seorang kontraktor AS dipindahkan secara perubatan ke Iraq.

“Kami akan sentiasa mengambil semua langkah yang perlu untuk mempertahankan rakyat kami dan akan sentiasa bertindak balas pada masa dan tempat yang kami pilih,” kata Komander Komando Pusat AS, Jeneral Michael Kurilla.

Apabila serangan diumumkan, Biden sudahpun berada ke Kanada bagi menemui Perdana Menteri, Justin Trudeau.

Ogos lalu, Biden mengarahkan serangan balas serupa di wilayah Deir Ezzor Syria yang kaya dengan minyak selepas beberapa dron menyasarkan pos terdepan pakatan, tanpa menyebabkan sebarang kecederaan.

Serangan itu berlaku pada hari sama media negara Iran mengumumkan seorang jeneral Pengawal Revolusi terbunuh beberapa hari sebelumnya ketika ‘dalam misi di Syria sebagai penasihat tentera’.

Iran berkata, pihaknya mengerahkan tenteranya di Syria atas jemputan Damsyik dan hanya sebagai penasihat. – AGENSI


Sultan Sharafuddin larang adakan aktiviti LGBT di Selangor

0

BANGI, Jumaat – Sultan Selangor, Sultan Sharafuddin Idris Shah melarang sebarang aktiviti termasuk perhimpunan bagi mempertahankan atau menuntut sesuatu daripada kumpulan lesbian, gay, biseksual dan transgender (LGBT) diadakan di negeri itu.

Titah baginda dipetik menerusi khutbah Jumaat hari ini yang menyentuh isu LGBT dan tabiat songsang yang mengingatkan umat Islam supaya tidak terlibat walaupun secara tidak langsung terhadap aktiviti sedemikian.

Ini kerana mana-mana individu atau kumpulan yang menyatakan sokongan terhadap hak asasi LGBT adalah haram, malah perbuatan yang menyokong kepada kemungkaran boleh merosakkan akidah.

“Pengamal-pengamal LGBT dan yang mempertahankannya hendaklah kembali bertaubat, menyesal dan tidak mengulangi perbuatan haramnya. Kecenderungan seks songsang adalah tabiat yang boleh diubah melalui mujahadah nafsu yang berterusan,” katanya.

Artikel berkaitan

Korek agenda buku Thommy Thomas ke lubang cacing – Zahid

Pensyarah Cipta Permainan Bantu Pelajar Tahfiz

Tiada Persediaan Penuh Hadapi Banjir – Pakar

Mukhriz Dakwa Keputusan Tanam Durian Dibuat Ahmad Bashah

Kerajaan perlu keluarkan SOP pelancong China

Selain itu, khutbah Jumaat hari ini turut berpesan kepada umat Islam bahawa mereka wajib menjauhi fahaman dan pemikiran liberalisme selaras dengan keputusan Jawatankuasa Fatwa Negeri Selangor.

Jawatankuasa itu turut menyatakan Sisters in Islam (SIS) dan mana-mana individu, pertubuhan atau institusi yang berpegang kepada fahaman liberalisme dan pluralisme agama adalah sesat dan menyeleweng daripada ajaran Islam.

Terdahulu Sultan Sharafuddin yang juga Pengerusi Mesyuarat Majlis Kebangsaan Bagi Hal Ehwal Agama Islam (MKI) ketika bersidang kali ke-69 pada 6 Mac lalu memuji pendirian Perdana Menteri, Datuk Seri Anwar Ibrahim yang tidak mengiktiraf golongan LGBT serta konsep negara sekular.

Baginda bertitah, jaminan itu bertepatan waktunya untuk memberi keyakinan kepada rakyat bahawa kerajaan serius memelihara prinsip Islam berteraskan Ahli Sunnah Wal Jamaah.

Dalam pada itu, khutbah hari ini turut mengingatkan orang Islam yang beriman dan bertakwa wajib menolak LGBT dan menolak kumpulan liberal yang mendukung tabiat songsang ini. – UTUSAN


Tradisi tembakan meriam iftar di Libya dihidupkan semula selepas 48 tahun

0

BANGI, Jumaat – Ibu kota Libya menyaksikan upacara tembakan meriam Iftar, sempena Ramadan yang dihidupkan semula selepas 48 tahun.

Upacara pada hari pertama Ramadan itu telah diadakan di Algiers Square di Tripoli dan dikawal selia oleh Perbandaran Tripoli Tengah, lapor Agensi Anadolu.

Upacara itu turut dihadiri Ketua Perbandaran Tripoli Tengah Ibrahim Al-Khulaifi, tetamu kenamaan dan warga kota itu.

Artikel berkaitan

COVID-19: Kes kalangan kanak-kanak AS rekod lebih 10 juta

Diarah robohkan kelas, pelarian Syria tetap berusaha belajar agama

Taliban larang wanita sertai sambutan Aidilfitri di dua wilayah Afghanistan

Arab Saudi benar lakukan umrah sekali sahaja semasa Ramadan

Israel serang Gaza awal pagi Khamis

“Tembakan meriam Iftar merupakan tradisi lama bagi penduduk Tripoli dan kami gembira dengan sebarang langkah mengembalikan tradisi dan kebudayaan masyarakat.

“Tradisi ini telah dihentikan sejak 1975, dan kini kami berazam untuk menghidupkan semula warisan itu,” kata Al-Khulaifi kepada Anadolu.

Sementara itu, ahli Majlis Perbandaran Tripoli Tengah, Akram Abdel Majid Dribkeh berkata, tujuan menghidupkan semula tradisi tembakan meriam Iftar adalah memberi kegembiraan kepada penduduk selepas keadaan kembali aman dan stabil.

“Tradisi ini mula dilaksanakan di Istana Saraya (kini muzium terbesar di Libya) pada awal tahun 70-an tetapi kemudian dihentikan,” katanya.

Abdul Karim Al-Zarqani, seorang penduduk bandar Tripoli berkata, tembakan meriam Iftar sememangnya wujud di beberapa negara Islam lain dan Libya.

Warisan ini diwujudkan kerana kekurangan alat pembesar suara untuk memberitahu penduduk bandar bahawa masuk waktu azan (Maghrib) menandakan waktu berbuka puasa pada ketika itu.

“Menghidupkan semula tradisi tembakan meriam Iftar adalah perkara yang menggembirakan, kerana ia adalah antara adat paling penting dan berkait rapat dengan bulan Ramadan di negara ini sebelum ini, serta membentuk sebahagian daripada kenangan dan sejarah bandar itu”, katanya. – BERNAMA


Tuan rumah terkejut kondominium disewa jadi tempat aniaya, bunuh kucing

0

BANGI, Jumaat – Seorang lelaki disyaki membunuh dan mengerat anggota badan kucing di sebuah kondominium di Bandar Sri Permaisuri, Kuala Lumpur.

Perbuatan lelaki berusia 31 tahun yang dipercayai menyewa rumah itu terbongkar selepas pemilik menemui puluhan rangka, organ dan daging kisar haiwan disyaki kucing.

Penemuan pada 11 Mac itu didedahkan oleh Persatuan Haiwan Malaysia (MAA) di Facebook hari ini yang memaklumkan laporan polis sudah dibuat.

Artikel berkaitan

Dua varian utama di China dikesan di Malaysia

Kes mahkamah pemimpin PN tak lemahkan ‘gelombang hijau’

Pahang dedah 29 individu palsu gelaran Datuk, Datuk Seri

Galak majikan buka taska bagi ibu bekerja lepas bersalin

Zuraida Sedia Lepas Jawatan Kabinet

Menurut kenyataan, kegiatan individu yang membunuh dan mengerat anggota badan haiwan terbabit terbongkar selepas pemilik rumah membuat pemeriksaan.

“Pemilik premis pada mulanya menerima aduan daripada jiran yang tidak tahan bau busuk dari dalam rumah dihuni lelaki tempatan.

“Hasil pemantauan mendapati keadaan rumah teruk, tragis dan mengerikan dengan banyak keratan anggota badan haiwan ditemui dalam rumah sewa itu.

“Terdapat sebuah bilik turut dipenuhi bangkai haiwan disyaki kucing yang sudah reput,” menurut kenyataan itu.

MAA berkata, pemilik rumah kemudian membuat laporan polis berhubung penemuan itu pada 13 Mac lalu.

Bagaimanapun, laporan dibuat tidak dilayan dengan alasan polis tiada kuasa membuat siasatan dan penguatkuasaan, walaupun terdapat Seksyen 428 Kanun Keseksaan di bawah bidang kuasa polis.

“Aduan akhirnya sampai kepada MAA sebelum dipanjangkan kepada Ketua Seksyen Lembaga Kebajikan Haiwan Jabatan Perkhidmatan Veterinar Putrajaya supaya satu tindakan siasatan dijalankan secara komprehensif, segera dan menyeluruh,” katanya.

MAA menuntut supaya pelaku diheret ke mahkamah di bawah Akta Kebajikan Haiwan 2015 jika benar berlaku aktiviti kezaliman itu.


Dr Mahathir dakwa UMNO sudah tidak wujud lagi

0

BANGI, Jumaat – Bekas Perdana Menteri, Tun Dr. Mahathir Mohamad menganggap UMNO sudah menggugurkan perjuangan asal mereka untuk membela hak orang Melayu.

Malah, beliau yang juga bekas Presiden UMNO menyifatkan parti itu tidak wujud lagi.

“Yang ada ialah bangkai yang diperalat untuk menyelamat pemimpin yang bergelumang dengan jenayah,” katanya dalam ciapan di Twitter hari ini.

Artikel berkaitan

Ini Negara China Atau Malaysia – Prof Redhuan Tee Abdullah

Rakyat jijik perlakuan rasuah, pemimpin diingat jangan ulangi kesalahan sama

Hukuman salah laku ADUN Sungkai dikekalkan

PDRM pantau media sosial kumpulan dikaitkan dengan IS

Pelan Induk Wakaf Nasional, usaha memperkasa wakaf negara

Dr. Mahathir turut mempertikaikan pandangan pihak tertentu yang menganggap Perhimpunan Proklamasi Melayu anjuran Sekretariat Tanah Air yang tidak menyentuh kaum lain itu sebagai rasis.

Perhimpunan yang sepatutnya berlangsung pada 19 Mac lalu terpaksa dibatalkan selepas tiga kali bertukar lokasi susulan tidak mendapat kebenaran pihak berkuasa.

“Tetapi sekarang orang Melayu yang rancang melancar proklamasi berkenaan masalah yang dihadapi oleh orang Melayu pun tidak dibenar,” jelasnya.

Beliau memetik Perkara 3.3 Perlembagaan UMNO yang menyebut: “membela Kepentingan Raja-Raja Melayu, Bangsa Melayu, Bumiputera, Anak Negeri Sabah dan Orang Asli…… (termasuk) perkara dalam Perkara 153 Perlembagaan Persekutuan.”

Namun, Dr. Mahathir bimbang orang Melayu akan hilang kebebasan bersuara sekiranya mereka tidak dibenarkan membincangkan masalah kaum sendiri dan ajaran Islam, tanpa menyentuh kaum lain.

“Apakah ini perjuangan UMNO? Apakah ini UMNO?” soalnya.


UNI-MLC gesa kerajaan lindungi kepentingan jangka panjang pencarum KWSP

0

BANGI, Jumaat – Majlis Rangkaian Kesatuan Sekerja Antarabangsa Malaysia (UNI-MLC) meminta kerajaan supaya tidak melayan sebarang gesaan membenarkan pengeluaran simpanan berbaki Kumpulan Wang Simpanan Pekerja (KWSP) atas alasan impak susulan pandemik Covid-19.

Presiden UNI-MLC, Datuk Mohamed Shafie BP Mammal berkata, ia mengambil kira saranan dan pandangan pelbagai pihak kerana boleh mengancam kehidupan selepas persaraan.

Mohamed Shafie berkata, pihaknya berpendirian bahawa tidak perlu mengeluarkan simpanan dalam KWSP menerusi apa jua peraturan dan kerangka perundangan.

“Kita gesa supaya jangan sentuh simpanan dalam KWSP sebaliknya menggunakan pendekatan-pendekatan lain yang difikirkan relevan, sesuai dan sewajarnya.

Artikel berkaitan

147 ketua Wanita UMNO bahagian tidak lagi menyokong Noraini

Ini Negara China Atau Malaysia – Prof Redhuan Tee Abdullah

Ismail Sabri tak setuju 2 jawatan tertinggi UMNO tidak dipertandingkan

JAWI, SWCorp fokus tingkat kebersihan masjid dan surau

Tak benar keluar KWSP, simpanan pencarum susut 50 peratus

“Kerajaan terutama Kementerian Kewangan perlu mengambil pendirian tegas dalam perkara ini demi masa depan pencarum.

“Lindungi kepentingan jangka panjang pencarum KWSP, bukannya gesaan bersifat jangka pendek,” katanya dalam kenyataan pada Jumaat.

Pada Selasa, Menteri Ekonomi, Rafizi Ramli menyatakan, kerajaan tidak akan mengamalkan pendekatan yang populis dengan mempertimbangkan sekali lagi pengeluaran simpanan ahli KWSP.

Rafizi berkata, pengeluaran wang tersebut akan mengurangkan saiz dana itu secara mendadak dan memberi impak buruk kepada kemampuan dan fleksibilitinya, mengehadkan strategi pilihan pelaburan sehingga memberi kesan terhadap pembayaran dividennya kepada pencarum.

Sementara itu, Mohamed Shafie berkata, pihaknya juga bimbang sekiranya dibenarkan pengeluaran KWSP sekali lagi maka ia akan melemahkan kedudukan kewangan yang teruk ke atas pencarum agensi itu pada jangka masa panjang.

Beliau menambah kesan beberapa siri pengeluaran KWSP telah menyebabkan simpanan pekerja menjadi terlalu kecil, pencarum hanya mempunyai sekitar RM10,000 sekali gus perkembangan tersebut amat membimbangkan.

Menurutnya, UNI-MLC tidak pernah membantah dua keputusan yang dibuat ketika pandemik Covid-19 sebelum ini namun kini negara sudah keluar dari pandemik dan berada dalam fasa endemik.

“Kita perlu fikirkan kaedah dan cara lain untuk mengurangkan kos sara hidup rakyat terutama pekerja,” ujarnya.


Ustaz Shuhaib Ar-Rumy Selamat Presiden baharu ISMA

0

BANGI, Khamis – Ustaz Shuhaib Ar-Rumy Selamat dilantik sebagai Presiden Ikatan Muslimin Malaysia, ISMA yang baharu.

Selain Ustaz Shuhaib, beberapa lagi muka baharu telah dipilih bagi menganggotai senarai Jawatankuasa Pusat ISMA sempena Mesyuarat Agung yang berlangsung pada 18 Mac lalu.

Ustaz Shuhaib Ar-Rumy Selamat
dalam satu kenyataannya pada Isnin berkata, sepertimana yang telah dibentangkan melalui ucapan dasar Mantan Presiden, Ustaz Muhammad Fauzi Asmuni,  pertubuhan itu  akan mengetengahkan agenda Pembinaan Ummah
Fadhilah
 kepada seluruh masyarakat di Malaysia dengan berbekalkan pengalaman lebih 25 tahun dalam arena dakwah.

ISMA telah mengadakan proses pemilihan Ahli Jawatankuasa Pusat pada sesi Mesyuarat Agung yang berlangsung pada 18 Mac 2023 yang lalu.

Artikel berkaitan

Malaysia letak aset ketenteraan di perairan Beting Patinggi Ali

6.1 juta pencarum KWSP bawah 55 tahun miliki simpanan kurang RM10,000

RM31 juta dibelanja hadapi tuntutan waris Kesultanan Sulu

‘Penyakit’ pencerobohan tanah merebak ke Selangor

Pengeluar Roti Gardenia Disaran Tangguh Kenaikan

Barisan Jawatankuasa Pusat yang telah dilantik komited untuk bekerja secara bersama dengan semua ahli ISMA yang berada di 45 cawangan di seluruh Malaysia.

Pemasyhuran Jawatankuasa Pusat ISMA bagi sesi 2023 -2027 seperti yang telah dilakukan pada pemilihan Ahli Jawatankuasa Pusat adalah seperti berikut beserta portfolio masing-masing:

Barisan kepimpinan kanan ISMA bagi tempoh 2023 – 2027

PRESIDEN :

Ustaz Shuhaib Ar-Rumy Selamat

TIMBALAN PRESIDEN :

Tn. Hj. Muhammad Aizat Rasli

NAIB PRESIDEN (JABATAN PEMBANGUNAN SUMBER INSAN) :

Tn. Mohd Nasrul Muhaimin Mohd Taib

NAIB PRESIDEN (JABATAN PEMBANGUNAN KOMUNITI) :

Tn. Mohammad Riduan Muhammad

NAIB PRESIDEN (JABATAN DAKWAH DAN PENERANGAN) :

Ustaz Muhammad Shahier Sa’min

SETIAUSAHA AGUNG :

Ustaz Muhammad ‘Izzat Husman

BENDAHARI AGUNG :

Tn. Hj. Muhammad Faisal Kamarul Zaman

KETUA WANITA :

Pn. Shazamawati Zam Hashari

PENOLONG SETAUSAHA AGUNG :

Tn. Mohammad Muzzammil Bazal Ahmad (Lantikan Presiden)

BIRO PENGKADERAN

Tn. Mohd Nasrul Muhaimin Mohd Taib

BIRO TARBIYAH :

Dr. Isa Mohd Hasan (Lantikan Presiden)

BIRO PEMUDA :

Tn. Mohammad Riduan Muhammad

BIRO WANITA :

Pn. Shazamawati Zam Hashari

BIRO KELUARGA & MASYARAKAT :

Pn. Hjh. Akhma Deena Khalid

BIRO DAKWAH :

Ustaz Muhammad Shahier Sa’min

BIRO MEDIA :

Tn. Ammar Ahmad Raji

BIRO TUGAS-TUGAS KHAS :

Dr. Muhammad Afif Husman

Sehubungan itu menurut Ustaz Shuhaib,  ISMA membuka pintu kerjasama dengan semua individu, tokoh masyarakat, agensi kerajaan, pertubuhan NGO Islam, institusi masyarakat dan mana-mana pihak bagi menjayakan usaha membangun jati diri dan kesatuan ummah.

Beliau berjuga berdoa semoga Allah memberi hidayah dan taufiq kepada Jawatankuasa Pusat ISMA untuk menjalankan tugas dengan amanah dan bertanggungjawab.


Zainab tuntut Rafizi mohon maaf fitnah isteri kedua Abd Latiff

0

BANGI, Jumaat – Seorang ahli perniagaan memfailkan surat tuntutan supaya Rafizi Ramli memohon maaf kerana memfitnahnya adalah isteri kedua bekas Timbalan Menteri Pertahanan, Datuk Dr Abd Latiff Ahmad dan terbabit dalam penyelewengan dana bagi projek kapal tempur pesisir (LCS).

Zainab Mohd Salleh, 56, memfailkan surat tuntutan itu menerusi firma guaman, Tetuan Yusfarizal Aziz & Zaid semalam.

Menerusi surat itu, Zainab memberi tempoh 14 hari dari tarikh surat berkenaan diterima untuk Timbalan Presiden PKR itu memenuhi tiga tuntutan termasuk mengeluarkan satu deraf permohonan maaf berkaitan penyataan fitnah kepada firma itu untuk penerbitan segera.

Kedua, Zainab meminta Rafizi mengeluarkan satu aku janji bertulis bahawa Menteri Ekonomi itu akan berhenti menerbitkan, menulis dan mengeluarkan kenyataan yang serupa.

Artikel berkaitan

Yasin berdepan hukuman mati, mengaku tidak bersalah miliki, tanam ganja

Tindakan Zionis bunuh Al-Tamimi dikecam keras

UMNO pilih DAP sebab tidak berpura-pura setiakawan – Tok Mat

Hanya Dihargai Oleh Bukan Melayu Untuk Keuntungan Mereka

Zuraida Sedia Lepas Jawatan Kabinet

Rafizi juga diminta mencadangkan satu jumlah ganti rugi yang munasabah kepada ahli perniagaan itu untuk dipersetujui sebelum dibayar serta-merta.

“Penyataan fitnah memberi maksud tersirat dan tersurat atau secara implikasi mendakwa anak guam (Zainab) adalah isteri kedua Latiff.

“Sebagai isteri kedua, anak guam kononnya adalah proksi Latiff dan terbabit untuk mendapatkan kontrak pertahanan, cuba merahsiakan konflik kepentingan serta menggunakan kedudukan Latiff demi kepentingan dirinya.

“Kenyataan fitnah lain anak guam menyalahgunakan serta memanipulasi undang-undang secara tidak bermoral, tidak amanah, korup, tidak berintegriti serta tidak menghormati undang-undang.

“Anak guam didakwa diberikan kuasa untuk mengawal dan menentukan syarikat yang akan mendapat kontrak atau projek daripada Kementerian Pertahanan,” kata firma guaman itu.

Pada 22 Ogos tahun lalu, Dr Abd Latiff menafikan wanita dikenali Zainab yang dikaitkan dalam siasatan projek LCS adalah isterinya.

Ahli Majlis Pimpinan Tertinggi BERSATU itu menyatakan komitmen untuk memberikan kerjasama jika pihak berkuasa mahu menjalankan siasatan selanjutnya berhubung perkara itu.

Kenyataan itu susulan Rafizi mendakwa syarikat palsu yang menjadi syarikat pembekal alat ganti kepada projek pembinaan LCS adalah milik keluarga Abd Latiff.

Rafizi mendakwa, siasatan dalaman skandal LCS dan semakan susulan dilakukannya mendapati syarikat pembekal itu dimiliki isteri pemimpin BERSATU tersebut.

Beliau juga mendakwa, siasatan dalaman LCS mengesahkan dua syarikat palsu menggunakan nama Alizes Marine sudah didaftarkan dengan nama Alizes Marine Limited berdaftar di Malta dan sebuah lagi syarikat, Alizes Marine Labuan didaftarkan di Labuan.

Tetuan Yusfarizal Aziz & Zaid berkata, tindakan Rafizi mengeluarkan penyataan fitnah dengan niat jahat dan didorong motif tidak wajar sekadar tindakan sensasi bagi menjatuhkan reputasi Zainab di mata masyarakat demi kepentingan peribadi serta politik.

Kenyataan fitnah itu turut dibangkitkan menjelang Pilihan Raya Umum ke-15 (PRU15) yang jelas adalah sebahagian daripada bahan kempen.

“Berdasarkan maklumat peribadi anak guam yang dimiliki, Rafizi ada peluang dan medium untuk berhubung secara terus dengan Zainab bagi mendapatkan penjelasan fakta sebelum melaporkan apa-apa pernyataan.

“Sebaliknya, Rafizi memilih untuk mensensasikan perkara itu dengan membuat dakwaan kepada masyarakat awam tanpa sebarang usul periksa dan tanpa bukti dokumen bertulis yang sah daripada mana-mana sumber.

“Adalah jelas bahawa perbuatan Rafizi berniat jahat tanpa sebarang niat untuk mendapatkan kebenaran dan penjelasan daripada anak guam.

“Rafizi juga gagal membuat pemeriksaan latar belakang secara teliti mengenai identiti sebenar yang dikaitkan dengan Latiff dan bertindak secara melulu dengan mendedahkan maklumat sulit yang jelas mencerobohi hak peribadi anak guam,” katanya. – ASTROAWANI


Zakir Naik selamat – Peguam

0

BANGI, Jumaat – Penceramah bebas, Dr Zakir Naik yang menjadi buruan di India disahkan dalam keadaan selamat.

Peguam yang mewakili pendakwah itu,  Datuk Akberdin Abdul Kader berkata Zakir  dilindungi kerajaan Oman selepas tiba di negara itu untuk menyampaikan ceramahnya semalam dan esok.

Beliau turut memberitahu Zakir Naik  diberi layanan baik di Muscat, Oman.

Menurut Akberdin, penceramah terbabit turut mengirimkan pesanan memaklumkan beliau selamat dan berada di hotel.

Dr. Zakir Naik bertemu dengan Mufti Besar Oman, Sheikh Ahmed bin Hamad Al Khalili

“Zakir juga memaklumkan, laporan mendakwa penahanannya sekadar berita rekaan.

“Malam tadi beliau sudah selesai menyampaikan ceramahnya dan satu lagi akan diadakan esok,” kata Akberdin yang dihubungi media hari ini.

Zakir akan pulang semula ke Malaysia namun tidak dapat diperincikan perjalanan pulang itu demi keselamatannya.

Semalam, TV Pertiwi menyiarkan Dr Zakir Naik bakal ditahan di Oman dan diekstradisi ke India.

Ia susulan risikan kerajaan India yang ingin membawanya pulang ke India bagi menghadapi dakwaan rasis yang ditimbulkan kumpulan pelampau Islam.


12 lorong tambahan RFID di Lebuhraya Utara-Selatan mula beroperasi

0

BANGI, Sabtu – Kerja-kerja menambah 12 lorong tambahan teknologi Identifikasi Frekuensi Radio (RFID) di Lebuh Raya Utara-Selatan kini sudah selesai dan telah mula beroperasi sejak 11 Mac lalu.

Menteri Kerja Raya, Datuk Seri Alexander Nanta Linggi berkata, berdasarkan perancangan asal, kerja-kerja penambahan lorong RFID itu dijadual siap pada pertengahan April ini, namun ia berjaya disiapkan lebih awal.

Lorong tambahan RFID berkenaan adalah di Plaza Tol Setia Alam, Subang, Jalan Duta, Putra Mahkota, Kajang, Kubang Semang, Sungai Besi, Shah Alam, Sungai Buloh, Rawang Selatan dan Jambatan Pulau Pinang.

“Saya diberi jaminan bahawa sistem RFID ini akan sentiasa dipastikan berada dalam keadaan yang terbaik, namun saya juga mengharapkan kerjasama daripada penggguna RFID di lebuh raya PLUS untuk sentiasa menggunakan Lorong RFID atau mod pembayaran yang sama ketika masuk dan keluar dari plaza tol.

Artikel berkaitan

Malaysia import RM267.8 juta kurma tahun lalu

MYDIN rugi setengah juta kerana cuti tambahan raya

Penjawat awam diseru bawa perubahan kembalikan Malaysia ke tahap gemilang

Bangunkan rakyat bermentaliti kelas pertama – Raja Muda Perlis

Belanjawan 2023: Tiada GST tetapi barangan mewah akan dicukai

“Pada masa yang sama juga pengguna hendaklah memastikan baki eWallet mencukupi sebelum memulakan perjalanan di lebuh raya untuk pengalaman perjalanan yang lebih lancar,” katanya dalam kenyataan yang dimuat naik menerusi Facebook rasmi beliau hari ini.

Beliau turut mengucapkan syabas dan tahniah kepada PLUS Malaysia Berhad (PLUS) kerana berjaya melakukan kerja-kerja berkenaan lebih awal daripada yang dijadualkan sebelum ini.

Pada Januari lalu, Nanta telah mengumumkan penambahan 12 lorong RFID di beberapa plaza tol PLUS bagi mengatasi masalah kesesakan di lorong berkenaan yang telah banyak menimbulkan rungutan dalam kalangan pengguna. – BERNAMA


Bangkai kucing: Polis cari suspek

0

BANGI, Sabtu – Polis sedang mengesan individu yang dipercayai terlibat dalam kes penemuan puluhan bangkai dan rangka kucing di sebuah rumah sewa di Kondominium Bayu Tasik, Bandar Sri Permaisuri, Cheras, Kuala Lumpur pada 11 Mac lepas.

Ketua Polis Daerah Cheras, ACP Zam Halim Jamaluddin polis menerima laporan berhubung kejadian itu pada 13 Mac lepas dan telah pun membuka berkata, kertas siasatan mengikut Seksyen 428 Kanun Keseksaan kerana melakukan khianat dan membunuh haiwan.

“Saya mengesahkan telah menerima laporan polis daripada pemilik rumah sewa berkenaan dan siasatan sedang dijalankan termasuklah mengenal pasti suspek terlibat,” katanya ringkas ketika dihubungi hari ini.

Semalam Persatuan Haiwan Malaysia (MAA) menerusi akaun Facebooknya mendedahkan tentang penemuan puluhan  rangka, organ dan bangkai kucing di dalam sebuah rumah yang disewa oleh seorang lelaki berusia 31 tahun di sebuah kondominium di Bandar Sri Permaisuri, Cheras.

Artikel berkaitan

Kuasa Peguam Negara, Pendakwa Raya akan diasingkan

Parlimen, NGO bincang bentuk jawatankuasa khas isu Palestin

Inflasi Naik Mendadak Jika Subsidi Minyak Diganti

4 dekad, Maher akhirnya bebas sebagai tahanan paling lama rejim Israel

Tunku Abdul Aziz meninggal dunia

Perbuatan itu terbongkar selepas jiran-jiran di kondominium berkenaan membuat aduan berhubung bau busuk dari rumah itu.

Sehubungan itu, MAA menggesa Jabatan Perkhidmatan Veterinar melakukan siasatan menyeluruh dan komprehensif berhubung perkara berkenaan. – BERNAMA


Bangunkan rakyat bermentaliti kelas pertama – Raja Muda Perlis

0

BANGI, Sabtu – Membangunkan rakyat bermentaliti kelas pertama perlu diberi keutamaan dalam setiap peringkat organisasi dalam usaha menjadikan Malaysia sebagai sebuah negara maju beridentiti sendiri, titah Raja Muda Perlis Tuanku Syed Faizuddin Putra Jamalullail.

Baginda bertitah, aspek pembentukan rakyat bermentaliti kelas pertama itu perlu menjadi agenda penting negara dan usaha untuk memupuk mentaliti itu memerlukan segala tindakan secara sistematik dan terarah.

“Dalam hal ini, kita harus membentuk asas yang kukuh bagi menghasilkan sebuah mentaliti kelas pertama. Rakyat bermentaliti kelas pertama ialah rakyat yang berpengetahuan, mampu berdaya saing, berbudaya kerja cemerlang, berintegriti dan memiliki kekuatan moral.

“Kita tidak hanya memandang pembangunan fizikal semata-mata sebagai ukuran kemajuan sesebuah organisasi, tetapi disertai dengan kekayaan mentaliti,” titah baginda pada lawatan ke Kapal Auksiliari Tun Azizan dekat Sandakan hari ini.

Artikel berkaitan

Kalimah Allah : Majlis Perundingan agama gesa kerajaan kaji semula enakmen negeri

Gubal Undang-undang Elak Umat Islam Didiskriminasi

Kailan Ikan Masin Dijual RM18, Peniaga Diberi Notis

Trafik ke Utara dan Pantai Timur Sesak

Tawaran RM10 juta: SPRM akan ambil tindakan undang-undang

Tuanku Syed Faizuddin yang juga Komander Rejimen 504 Askar Wataniah berpangkalan di Bukit Keteri, Padang Besar, Perlis, turut bertitah pengawalan perairan dan sempadan negara masih perlu diperkasakan, malah diperketat lagi bagi mengelakkan sebarang bentuk pencerobohan, penyeludupan dan memastikan keselamatan negara sentiasa terjamin.

Titah baginda, semua pasukan keselamatan dan agensi berwajib yang lain di sempadan negara juga dimohon supaya terus mempertingkatkan lagi kawalan dengan penuh berdisplin, cekal dan berintegriti.

Baginda turut melawat kapal auksiliari itu dan kemudiannya, berbuka puasa bersama pegawai dan anggota Tentera Laut Diraja Malaysia (TLDM) di kapal berkenaan.

Terdahulu, Tuanku Syed Faizuddin yang mengadakan lawatan bersama delegasi kerajaan Perlis ke Sabah menerusi Eksesias Perlis-Sabah (Eks Perbah) bermula semalam hingga Isnin (27 Mac), berkenan meluangkan masa melawat pos keselamatan di beberapa pulau dekat sini.

Baginda berkenan melawat Pulau Libaran, Pulau Bakungan Kecil, Pulau Pamaguan dan Pulau Berhala, dan turut menyampaikan sumbangan kepada anggota keselamatan yang menjalankan operasi di situ. – BERNAMA


Dapatan kajian semakan Akta Pengemis selesai September ini

0

BANGI, Sabtu – Kajian semakan bagi menambah baik Akta Orang-Orang Papa 1977 dalam usaha menangani isu pengemis dijangka selesai September ini.

Menteri Pembangunan Wanita, Keluarga dan Masyarakat Datuk Seri Nancy Shukri berkata Kementerian Pembangunan Wanita, Keluarga dan Masyarakat akan mengumumkan dapatan kajian itu serta langkah seterusnya yang akan diambil bagi meminda akta tersebut.

“Sekarang masih dalam peringkat kajian. Kita juga sedang menambah baik akta berkaitan warga emas sebab itu perlu dilihat secara menyeluruh kesemua akta yang kita nak pinda itu,” katanya kepada pemberita selepas Program Rahmah Ramadan bersama penghuni Desa Bina Diri (DBD) di Kuching, Sarawak hari ini.

Tahun lepas, media melaporkan kajian itu yang bermula pada Julai 2022 bakal menetapkan hala tuju berkaitan isu pengemis dan gelandangan memandangkan ketika ini tiada punca kuasa serta perundangan yang khusus dalam pengoperasian dan pengendalian golongan tersebut di Malaysia.

Artikel berkaitan

Pindaan Memansuhkan Hukuman Mati Mandatori Akan Dibentangkan Pada Oktober – Wan Junaidi

Status Mysejahtera ‘Jingga’, Perbicaraan Rosmah Tangguh

Mat Sabu nafi terbabit promosi skim pelaburan syariah

Gerakan Tanah Air tiada kerjasama dengan mana-mana parti untuk PRN

Pengampunan Najib bakal cemar institusi kehakiman negara

Nancy juga berkata, pihaknya akan mempertimbang keperluan menjalin kerjasama dengan Kementerian Kesihatan bagi mengendali penghuni DBD yang dikategori sebagai pesakit mental.

Ia berikutan statistik DBD Kuching menunjukkan bahawa setakat ini, sejumlah 63.1 peratus atau 24 penghuninya adalah pesakit mental yang mendapat rawatan susulan di Hospital Sentosa.

Selain Kuching, terdapat empat lagi institusi yang menempatkan kes orang papa termasuk pengemis iaitu DBD Mersing di Johor, DBD Jerantut (Pahang), DBD Kota Kinabalu (Sabah) dan Pusat Sehenti Bina Diri Sungai Buloh (Selangor). – BERNAMA


FOMCA gesa kerajaan pecah monopoli sektor makanan, perubatan

0

BANGI, Sabtu – Gabungan Persatuan-persatuan Pengguna Malaysia (FOMCA) menggesa kerajaan menumpukan usaha untuk membebaskan monopoli, khususnya dalam sektor perubatan dan makanan.

Setiausaha Agung FOMCA, Datuk Dr Paul Selvaraj berkata, kerajaan juga digesa untuk menyiasat penubuhan sesuatu konsortium dan kartel yang cenderung bersifat manipulatif serta ‘berkuasa’ mengawal pasaran.

Beliau turut menyarankan Suruhanjaya Persaingan Malaysia (MyCC) untuk mendedahkan senarai syarikat yang dikesan terbabit dengan memonopoli sektor tertentu negara supaya tindakan boleh diambil antaranya memecahkan monopoli mereka dalam pasaran demi kepentingan rakyat.

“Kita harap kerajaan akan dapat mengkaji semua segi monopoli khususnya membabitkan keperluan asas seperti perubatan dan makanan. Ambil tindakan dan pastikan pasaran itu bebas supaya pengguna akan dapat manfaat.

Artikel berkaitan

Inspektor wanita tular ditahan polis, satu lagi klip video aksi ‘garang’ tersebar

Israel protes besar-besaran terhadap Netanyahu

Jemaah Menteri setuju potong gaji 20 peratus setiap bulan

560 Anggota JPJ Dijangkiti Sejak Mac Tahun Lalu

Misi Bantuan Banjir Aman Palestin Dan Kelab Perwira Malaysia

“Tidak kira konsortium atau syarikat macam mana sekalipun, pastikan ia tidak ada kawalan khususnya dari segi harga dan tidak membesar sampai ia boleh menetapkan harga pasaran. Jika ada persaingan, ia tidak boleh tetapkan harga.

“MyCC sepatutnya keluarkan senarai syarikat yang memonopoli walaupun suruhanjaya itu berdepan implikasi undang-undang tetapi mereka yang harus ambil tindakan. MyCC ada kuasa dan perlu menerajui usaha ini,” katanya.

Mengulas lanjut peranan MyCC berhubung isu monopoli, Selvaraj kecewa dengan peranan yang sepatutnya dimainkan oleh suruhanjaya itu yang dilihat sedikit lambat.

Mengambil contoh isu monopoli Touch ‘n Go (TnG), beliau berkata, pihaknya membuat aduan sejak lima tahu lalu, namun tiada tindakan diambil ketika itu.

“MyCC akan menjalankan kajian pasaran dan kemudian menerbitkan dapatan itu. Sebenarnya dalam laporan berkenaan, walaupun tidak disebut nama syarikat secara terperinci sebab ada implikasi undang-undang, mereka sebenarnya tahu.

“Jadi, kerajaan boleh ambil tindakan kerana MyCC memang sudah tahu mengenai isu itu kerana mereka ada sumber dan kuasa perundangan. Sehubungan itu, mereka perlu ke depan memimpin bagi menangani isu monopoli yang menjejaskan kepentingan pengguna,” katanya. – BERITAHARIAN


GERAKAN tanding di semua negeri pada PRN

0

BANGI, Sabtu – GERAKAN menyuarakan hasrat untuk meletak calon parti itu di semua negeri pada Pilihan Raya Negeri (PRN) tidak lama lagi.

Presidennya, Datuk Dr Dominic Lau Hoe Chai menjelaskan, rundingan pemilihan kerusi pada PRN akan datang juga telah dibuat bersama rakan-rakan dalam Perikatan Nasional (PN).

“Kita menghantar kurang daripada 70 nama kepada Majlis Tertinggi Perikatan Nasional untuk dipertimbangkan,” katanya pada sidang media Persidangan Perwakilan Nasional Gerakan Yang Ke-51 di ibu negara hari ini.

Dalam pada itu, beliau turut mengulas mengenai kenyataan dikeluarkan Setiausaha Agung DAP, Anthony Loke Siew Fook baru-baru ini berhubung Gerakan patut dibubarkan kerana tidak dapat mandat rakyat.

Artikel berkaitan

Kenaikan Harga Sayur Sehingga 100 Peratus, Namun Dijangka Bersifat Sementara

Polis Negeri Sembilan terima 83 laporan melibatkan PRN sejak penamaan calon

Nama jalan wajar abadikan nama tokoh yang berjasa – Budayawan

Loh Siew Hong gagal batal pertukaran agama anak kepada Islam

Anwar kembali ke PAU selepas 25 tahun

Menurut Dominic, walaupun tidak mendapat mandat daripada rakyat tetapi Gerakan akan terus kekal relevan.

Beliau berkata, Anthony Loke tidak faham kenapa Gerakan terus kekal relevan walaupun sudah kalah dalam beberapa pilihan raya.

“Ini kerana Gerakan bukan seperti DAP. Mendapat mandat daripada menipu rakyat dengan janji-janji kosong.

“Sebelum pilihan raya mereka cakap ingin iktiraf UEC (Sijil Peperiksaan Bersama), AUKU (Akta Universiti dan Kolej Universiti 1971) dan pilihan raya kerajaan tempatan. Mana janji-janji itu? Penipuan ini dibuat untuk mendapat mandat rakyat tetapi mereka hanya diam selepas mendapat mandat,” jelasnya.

Tambah Dominic, Gerakan akan kekal relevan kerana mempunyai prinsip dan akan menunaikan janji-janji sekiranya diberi mandat pada pilihan raya akan datang.


Laporan polis: Guan Eng dakwa Wan Fayshal lakukan kesalahan jenayah

0

BANGI, Sabtu – Bekas Menteri Kewangan, Lim Guan Eng mendakwa, laporan polis yang dibuat Ahli Parlimen Machang, Wan Ahmad Fayshal Wan Kamal ke atas beliau dan Perdana Menteri merupakan satu kesalahan jenayah di bawah Seksyen 182 Kanun Keseksaan.

Ini kerana menurut Guan Eng, Ketua Armada Bersatu telah membuat laporan palsu berkaitan dakwaan Presiden Bersatu, Tan Sri Muhyiddin Muhyiddin bahawa beliau telah membatalkan status pengecualian cukai Yayasan Albukhary.

“Anwar bercakap benar apabila dia berkata rekod dengan Kementerian Kewangan menunjukkan bahawa sebagai Menteri Kewangan dari Mei 2018 hingga Februari 2020, saya tidak pernah membatalkan status pengecualian cukai Yayasan Albukhary.

“Ini disokong oleh kegagalan Muhyiddin menunjukkan bukti atau mengemukakan surat pembatalan daripada saya semasa saya menjadi Menteri Kewangan,” kata Guan Eng dalam kenyataan hari ini.

Artikel berkaitan

BAHAYA TANGGA BERGERAK ‘ESCALATOR’ TIDAK DISELENGARA

40 tahun kekal bersih rasuah, imej Singapura tercalar

PRN Patut Diadakan Serentak Pru Supaya Memudahkan Rakyat

Kerana Musang King – jangan aniaya Orang Asli, bincang sebelum halau

Pelajar SJKC Perlu Sedar Kepentingan Bahasa Melayu

Semalam, Wan Ahmad Fayshal membuat laporan polis menuntut siasatan dilakukan ke atas Datuk Seri Anwar Ibrahim dan Guan Eng berkaitan isu pelepasan cukai Yayasan Albukhary.

Laporan tersebut dilakukan berikutan penafian Guan Eng yang merupakan Menteri Kewangan ketika pemerintahan Pakatan Harapan (PH) yang didakwa bertanggungjawab membatalkan status pengecualian cukai ke atas yayasan tersebut.

Wah Ahmad Faysahl juga mendakwa, penjelasan Anwar bahawa Menteri Kewangan tidak mempunyai kuasa campur tangan dengan keputusan Ketua Pengarah Lembaga Hasil Dalam Negeri (LHDN) mengikut Subseksyen 44 (6) Akta Cukai Pendapatan 1967 sebagai mengelirukan Dewan Rakyat.

Sementara itu, Guan Eng berkata, tindakan Wan Fayshal membuat laporan polis menunjukkan pemimpin Bersatu itu jahil dalam percukaian.

“Saya tidak melihat fail Yayasan Albukhary semasa saya menjadi Menteri Kewangan dan tidak berada dalam kedudukan untuk memutuskan sebarang rayuan kerana tiada satupun dibuat oleh Yayasan Albukhary kepada saya.

“Jelas sekali tiada pembatalan status pengecualian cukai Yayasan Albukhary semasa saya menjadi Menteri Kewangan. Ini menimbulkan persoalan sama ada terdapat sebarang pembatalan sama sekali terhadap status pengecualian cukai Yayasan Albukhary seperti yang didakwa Muhyiddin.

“Jika ada pembatalan sedemikian, maka ia hanya boleh dilakukan semasa tempoh Muhyiddin sebagai Perdana Menteri,” kata Guan Eng.

Tambahnya, Wan Fayhsal perlu memujuk Muhyiddin untuk menunjukkan surat pembatalan yang dibuatnya sendiri kepada Yayasan Albukhary.

Jika Muhyiddin gagal maka Wan Ahmad Fayhsal dan Pengerusi Bersatu itu telah membuat dakwaan kosong yang tidak berasas dan palsu.

Sementara itu Guan Eng juga mendakwa Wan Ahmad Fayhsal jahil berkenaan sesi Parlimen.

“Wan Fayhsal salah kerana cuba membawa polis ke prosiding Parlimen. Jelas sekali beliau sama ada tidak menghormati atau memahami prinsip keluhuran Parlimen dalam Perlembagaan Persekutuan kita.

“Polis atau mana-mana cawangan kerajaan tidak mempunyai kuasa untuk menceroboh atau menyiasat perkara yang dibincangkan di Parlimen. Perkara Parlimen hanya boleh diputuskan oleh Parlimen dan jika Ahli Parlimen berbuat sebaliknya menunjukkan dia tidak layak menjadi ahli Dewan Rakyat,” kata Guan Eng.


JPN, SPRM tumpas sindiket seludup pendatang tanpa izin Filipina melalui jalan udara

0

BANGI, Sabtu – Jabatan Pendaftaran Negara (JPN) dengan kerjasama Suruhanjaya Pencegahan Rasuah Malaysia (SPRM) berjaya membanteras sindiket yang menyeludup pendatang tanpa izin warga Filipina melalui jalan udara dari Sabah ke Semenanjung, menerusi Ops Lancar.

Ketua Setiausaha Kementerian Dalam Negeri, Datuk Ruji Ubi berkata, hasil operasi itu 15 individu dipercayai  terbabit dengan jenayah itu telah ditahan di Kuala Lumpur, Johor dan Tawau pada Khamis lepas antaranya hasil maklumat awal seorang warga Filipina yang ditahan di Lembah Klang pada tiga bulan lalu.

Beliau berkata, lima pegawai Jabatan Imigresen turut ditahan pihak SPRM di Tawau bagi membantu siasatan kes tersebut.

“Ops Lancar dijalankan di Lapangan Terbang Antarabangsa Kuala Lumpur Terminal 2 (KLIA2) berjaya menahan lapan pendatang warga Filipina yang berjaya melepasi pemeriksaan untuk penerbangan dari Tawau ke Kuala Lumpur.

Artikel berkaitan

Beberapa wilayah Arab Saudi berdepan ribut petir

Sedekah amal jariah okey, tapi sedekah untuk undi rasuah

Polis rampas 840 kg ganja, penjawat awam antara ditahan

F-22 “Raptor” tembak jatuh sekali lagi objek misteri selepas belon pengintip China

Individu buat ciapan biadab berhubung kesihatan Abdul Hadi, diarah mohon maaf

Enam pendatang didapati menggunakan kad pengenalan milik orang lain sebagai dokumen pengenalan diri manakala dua orang lagi termasuk bayi berusia 21 bulan tidak memiliki sebarang dokumen pengenalan diri,” katanya kepada pemberita selepas majlis penyerahan projek pembinaan pejabat dan kuarters JPN Tawau hari ini.

Ruji berkata, hasil Ops Lancar yang dijalankan serentak pada hari itu, sepasang suami isteri warganegara Filipina yang menggunakan kad pengenalan palsu sebagai pengenalan diri ditahan di sebuah rumah transit sindiket di Bandar Seri Alam, Masai, Johor.

Beliau berkata, risikan mendapati terdapat penglibatan ejen atau sindiket yang bergerak secara aktif selama dua hingga tiga tahun mengurus kemasukan pendatang tanpa izin Filipina dari Sabah ke Semenanjung dengan bayaran RM2,500 seorang.

Sindiket juga dipercayai menguruskan kemasukan warga Filipina yang pernah dikenakan tindakan undang-undang atas pelbagai kesalahan, katanya.

Katanya, susulan serbuan berkenaan pasukan Ops Lancar bersama Polis Diraja Malaysia (PDRM) semalam mengesan lokasi pemilik sebenar MyKad yang digunakan sindiket dan tujuh pemilik MyKad ditahan di pelbagai lokasi untuk siasatan lanjut.

“Tangkapan susulan lain kita serah kepada pihak polis dan pasukan operasi, saya tidak menolak kemungkinan  akan ada lagi tangkapan kerana siasatan sedang dijalankan, kita tidak mahu perkara ini berulang,” katanya. – BERNAMA


Kenaikan harga ayam, KPDN periksa bekalan dengan MAFS

0

BANGI, Sabtu – Kementerian Perdagangan Dalam Negeri (KPDN) akan mendapatkan data bekalan ayam daripada Kementerian Pertanian dan Keterjaminan Makanan (MAFS) berhubung isu kenaikan harga ayam.

Beliau berkata, kenaikan harga ayam itu mungkin disebabkan isu kekurangan bekalan.

“Kita akan dapatkan maklum balas daripada Kementerian Pertanian kerana bekalan (ayam) itu adalah tanggungjawab MAFS.

“Apabila bekalan itu dapat ditentukan faktanya, baru kita akan lihat dari segi harga.

Artikel berkaitan

Elak beli pemimpin, undang-undang lompat parti di Sabah perlu disegerakan

Ops Sudan selesai, 30 rakyat Malaysia selamat tiba di KLIA

Kes saman fitnah Dr Mahathir terhadap Zahid bermula 11 September

Bekas KPN pertahan Akta SOSMA bukan zalim, bukan salah guna kuasa

ATM Sentiasa Siap Siaga Pindah Mangsa Banjir Ke Kawasan Selamat

“Walaupun semalam Jabatan Perangkaan Malaysia (DOSM) telah mengeluarkan angka, saya kena periksa dahulu dengan MAFS,” katanya dalam sidang media selepas melancarkan Jualan Rahmah Hari Raya Sabella di Kuala Lumpur hari ini.

Tambah Salahuddin, setakat ini, KPDN tidak mempunyai perancangan untuk menaikkan harga kawalan ayam mentah di pasaran.

Pada Jumaat, media melaporkan purata harga ayam bulan lalu meningkat kepada RM10.33 satu kilogram (kg) berbanding RM 9.46 bulan Februari 2022 di mana kedua-duanya melebihi paras harga kawalan ditetapkan kerajaan iaitu RM9.40.


Kerajaan tergesa-gesa pinda Hukuman Mati Mandatori

0

BANGI, Sabtu –
Pindaan hukuman mati mandatori yang dibuat oleh kerajaan baru-baru ini dilihat tergesa-gesa tanpa mengambil pandangan keluarga mangsa dan pihak berkenaan.

Jurucakap Gagasan Bangsa, Aminuddin Yahya berkata, hukuman mati mandatori bagi kesalahan yang melibatkan kehilangan nyawa sepatutnya perlu dikekalkan.

Difahamkan, pada 3 April nanti kerajaan akan mengemukakan untuk menghapuskan hukuman mati mandatori ke atas semua kesalahan jenayah termasuk kesalahan membunuh.

“Kenapa mereka beriya-riya nak selamatkan pembunuh tetapi menekan perasaan keluarga mangsa? Siapa yang nak dilindungi; penjenayah atau keluarga mangsa?

Artikel berkaitan

Husam Musa mula tugas Pengerusi SPNB berkuat kuasa 22 Mac

Kerajaan akan tambah baik undang-undang kesalahan menghendap

Sijil pentauliahan bukan penghalang aktiviti belajar agama

Mahkamah Kuwait perintahkan Jho Low dihukum penjara 10 tahun

Muhyiddin didakwa esok, Taman Melewar jadi tumpuan

“Siapa yang nak dilindungi; penjenayah atau keluarga mangsa? Apakah ini nanti akan menggalakkan lagi kes pembunuhan apabila penjenayah sudah tidak takut terhadap hukuman?,” katanya dalam kenyataan di laman Facebook rasmi miliknya.

Tambahnya, kesan psikologi kepada keluarga mangsa perlu diambil kira kerana mereka terpaksa berdepan dengan pembunuh setelah penjenayah tersebut keluar penjara sekaligus menimbulkan rasa sedih dan kecewa. ahli keluarga mangsa.

Jelasnya lagi, bill hukuman mati mandatori itu berkemungkinan akan ditukar kepada penjara seumur hidup yang kebiasaannya sekitar 30 hingga 40 tahun namun sekiranya ada penolakan atas penunjukan balik (
remission
) ia akan diringankan kepada 15 hingga 20 tahun hukuman sahaja.

“Hukuman mati itu hanyalah satu pilihan dan akan terletak pada budi bicara (
discretion
) hakim sama ada mahu menjatuhkan hukuman mati atau penjara kepada penjenayah.

“Jika ini diluluskan bermakna kesemua kes-kes jenayah yang melibatkan pembunuhan sebelum ini boleh disemak semula. Terdapat 975 kes pesalah yang telah dijatuhkan hukuman mati termasuklah kes yang melibatkan pembunuhan hartawan kosmetik iaitu Sosilawati Lawiyah,” katanya.

Sebelum ini, Menteri di Jabatan Perdana Menteri (Undang-Undang dan Reformasi Institusi) Datuk Seri Azalina Othman Said memaklumkan bahawa tiada lagi hukuman pemenjaraan sepanjang hayat sebagai alternatif kepada hukuman mati mandatori.

Sebaliknya, hukuman alternatif baharu adalah hukuman pemenjaraan tidak kurang 30 tahun dan tidak melebihi 40 tahun serta sebatan tidak kurang 12 kali.


Kestabilan politik dorong pelabur Arab Saudi ke Malaysia

0

BANGI, Sabtu – Datuk Seri Anwar Ibrahim berkata, kempen berterusan Malaysia membendung rasuah dan menggalakkan ketelusan membuka laluan lebih jelas kepada negara untuk menarik pelaburan asing.

Perdana Menteri yang banyak bertemu komuniti perniagaan global ketika lawatan luar negara sejak memegang jawatan November lalu berkata, keadaan itu banyak disumbang oleh kestabilan di Malaysia.

Mengakhiri mengakhiri lawatan rasmi tiga hari ke Arab Saudi semalam, Anwar berkata, ketua industri negara itu memaklumkan gembira dengan perkembangan di Malaysia dan mahu meneroka peluang pelaburan, Mei ini.

Katanya, Bank Pembangunan Islam (ISDB), Dewan Perniagaan dan Industri Jeddah serta pemimpin komuniti perniagaan Arab Saudi yang diwakili Dewan Perniagaan Kebangsaan adalah antara yang komited berminat menjalankan perniagaan di Malaysia.

Artikel berkaitan

Belanjawan 2023: Vape, rokok elektronik akan dicukai

Perketat Kawalan Pintu Masuk Antarabangsa, Elak Varian Omicron

Barang Naik Harga, Sampai Bila?

Penduduk Gesa Kerajaan Selamatkan Tanah Melayu Kampung Bharu

Bina sekolah baharu, NGO desak MB Selangor sokong permohonan

“Mereka gembira dengan perkembangan politik di Malaysia, ia sesuatu yang sudah lama ditunggu-tunggu.

“Mereka amat mengenali Malaysia kerana berada di sana sejak 1980-an, 1990-an, semuanya menunggu kestabilan, hala tuju jelas dan komitmen bagi memastikan kelancaran menjalankan perniagaan, menamatkan rasuah serta tadbir urus yang baik.

“Ini akan memberi manfaat besar bukan sahaja kepada rakyat tetapi komuniti pelabur,” katanya sambil menambah antara bidang yang diminati termasuk keselamatan makanan, minyak dan gas, serta pelancongan dan industri perkhidmatan.

Anwar berkata, kestabilan politik itu diperkukuh dengan komitmen tiga tonggak utama kerajaan iaitu Pakatan Harapan, Barisan Nasional, dan Gabungan Parti Sarawak.

“Hakikatnya ialah kerajaan sememangnya stabil dan yang pasti, parti-parti tidak akan mengingkari komitmen untuk memastikan kestabilan,” katanya.

Perdana Menteri menegaskan, komponen ini akan terus memberi mandat kepada kerajaan untuk memerintah.

Anwar turut menyedari pembangkang akan terus memburuk-burukkan kerajaan.

Walaupun kerajaan mengalu-alukan kritikan membina, Perdana Menteri berkata, langkah memainkan isu yang boleh menimbulkan kebimbangan dalam kalangan orang ramai dan masyarakat antarabangsa akan merugikan.

“Percubaan itu tidak putus-putus oleh mereka yang mendambakan kuasa tetapi tanpa mandat dan sokongan,” katanya.

Pada lawatan itu, Anwar ditemani isteri, Datin Seri Dr Wan Azizah Wan Ismail; dan diiringi Menteri Luar, Datuk Seri Dr Zambry Abdul Kadir; serta Menteri Komunikasi dan Digital, Fahmi Fadzil.

Pada hari pertama lawatan, delegasi Malaysia menunaikan umrah dan terbabit dengan pertemuan bersama Pertubuhan Kerjasama Islam (OIC) dan Liga Muslim Dunia di Makkah.

Antara lain, mereka membincangkan isu yang melanda dunia Islam dan inisiatif membina jaringan, berdasarkan nilai serta kerjasama bersama.


Lelaki Pakistan dihukum mati persenda agama

0

BANGI, Sabtu – Sebuah mahkamah antikeganasan di barat laut Pakistan menjatuhkan hukuman mati ke atas seorang lelaki selepas didakwa menyiarkan kandungan menghina agama dalam kumpulan WhatsApp.

Isu mempersendakan agama adalah perkara paling sensitif di Pakistan yang majoritinya beragama Islam.

Mahkamah di Peshawar pada Jumaat menjatuhkan hukuman tersebut terhadap Syed Muhammad Zeeshan yang disabitkan di bawah Akta Pencegahan Jenayah Elektronik dan Akta Anti-Pengganas di negara itu.

“Tertuduh Syed Muhammad Zeeshan iaitu anak Syed Zakaullah telah disabitkan dan dijatuhi hukuman selepas didapati bersalah,” menurut perintah mahkamah yang salinannya diperoleh media.

Artikel berkaitan

Khartoum jadi bandar hantu, ribuan penduduk larikan diri

New York pasang penghadang, siap siaga hadapi protes

80, 000 rakyat Israel bantah pembaharuan badan kehakiman

Indonesia, India Hantar Bantuan Ke Afghanistan

Pakistan kenakan larangan perjalanan ke atas Imran Khan

Bagaimanapun, Syed Muhammad Zeeshan mempunyai hak untuk merayu terhadap hukuman yang diputuskan terhadapnya.

Peguam Ibrar Hussain memberitahu, kes tersebut muncul selepas Muhammad Saeed yang tinggal di Talagang, wilayah Punjab memfailkan permohonan dengan Agensi Penyiasatan Persekutuan (FIA) dua tahun lalu yang mendakwa Syed Muhammad Zeeshan menyiarkan kandungan mempersendakan agama dalam kumpulan WhatsApp.

“FIA merampas telefon pintar Syed Muhammad Zeeshan dan pemeriksaan forensik membuktikan dia bersalah,” katanya. – AGENSI


Malaysia import RM267.8 juta kurma tahun lalu

0

BANGI, Sabtu – Malaysia mengimport RM267.8 juta kurma pada tahun lalu dari beberapa negara bagi keperluan umat Islam di negara ini.

Data yang dikeluarkan Jabatan Perangkaan Malaysia (DOSM) menunjukkan, tiga negara import teratas iaitu Tunisia dengan nilai import sebanyak RM80.7 juta (30.2 peratus), Arab Saudi (RM50.6 juta) mewakili 18.9 peratus dan Iran (RM38.9 juta) mewakili 14.5 peratus.

Dalam pada itu, DOSM turut menyenaraikan tiga negeri tertinggi mengimport kurma beberapa bulan sebelum Ramadan iaitu Pulau Pinang dengan RM20.3 juta, diikuti Selangor RM15 juta dan Kuala Lumpur (RM6.9 juta).

“Pulau Pinang, Kuala Lumpur dan Selangor kekal sebagai pengimport utama kurma tertinggi sejak Februari 2021,” katanya.

Artikel berkaitan

Sistem Tebatan Banjir Di Selangor Perlu Diberi Perhatian

Henti bertelagah, bergerak ke hadapan untuk menyatupadukan rakyat

Bawa pulang rakyat Malaysia jika konflik di Sudan bertambah tegang

Zahid kuku besi, matikan demokrasi – Lukman Al Hakim

Peratusan keluar mengundi di Negeri Sembilan kurang akibat hujan

Sementara itu, sempena bulan Ramadan, DOSM turut berkongsi jumlah masjid mengikut negeri dengan Sabah memiliki masjid paling banyak iaitu 1,141 buah diikuti Johor (850), Perak (706), Pahang (652), Kelantan (600), Kedah (594) dan Terengganu (514).

Selain itu, Selangor dengan 442 buah masjid, Sarawak (408), Negeri Sembilan (305), Pulau Pinang (214), Melaka (201), Perlis (106), Kuala Lumpur (84), Labuan (15) dan Putrajaya (3). – UTUSAN


Muzium popular di kota London jadi tuan rumah majlis iftar

0

BANGI, Sabtu – Muzium Victoria dan Albert (V&A) satu daripada muzium terkemuka di dunia yang terletak di kota London menjadi tuan rumah untuk majlis berbuka puasa.

Program yang diadakan pada Jumaat itu dianjurkan oleh Projek Khemah Ramadhan (Ramadan Tent Project) yang disertai lebih 400 orang, lapor Agensi Anadolu.

Pengasas projek itu Omar Salha berkata, tahun 2023 menandakan ulang tahun ke-10 projek itu.

Projek ini telah dimulakan oleh sekumpulan pelajar di SOAS University London untuk berkongsi juadah berbuka puasa bersama-sama dengan penuntut antarabangsa.

Artikel berkaitan

Maghribi Ikuti langkah Kanada, Sepanyol, Australia Halang Pelancong China Masuk

Kuala Lumpur mahu kesan penambakan kawasan Batu Puteh oleh Singapura diteliti

Sudan : 30 rakyat Malaysia selamat tiba di Port Sudan

Parlimen Kuwait sekali lagi dibubar menerusi Dekri Diraja

Parlimen, NGO bincang bentuk jawatankuasa khas isu Palestin

Salha berkata, badan amal itu akan menganjurkan majlis berbuka puasa di 10 bandar raya sepanjang Ramadan termasuk di Birmingham, Manchester dan Cambridge serta London.

Beliau berkata, acara berbuka puasa di Dataran Trafalgar akan menjadi majlis iftar yang terbesar.

Acara yang sama juga akan dianjurkan di teater Globe Shakespeare, stadium kelab bola sepak Chelsea Stamford Bridge dan stadium American Express Community kelab Brighton and Hove Albion. – BERNAMA


PATI antara faktor penyakit tibi meningkat di Malaysia

0

BANGI, Sabtu – Kebanjiran pendatang asing tanpa izin (PATI) di Malaysia menjadi antara faktor menyebabkan jumlah kematian akibat penyakit tibi pada tahun 2022 meningkat sebanyak 12 peratus berbanding tahun sebelumnya.

Pakar Perubatan Kesihatan Masyarakat, Fakulti Perubatan Universiti Kebangsaan Malaysia (UKM), Prof Dr Sharifa Ezat Wan Puteh berkata, ini kerana mereka dipercayai membawa penyakit itu masuk dari negara asal masing-masing.

Katanya, pekerja asing yang mempunyai permit sah mempunyai insurans dan membuat pemeriksaan perubatan sebelum masuk ke mana-mana negara untuk bekerja.

“PATI pula masuk secara haram ke negara ini secara beramai-ramai dan sudah pasti tidak membuat pemeriksaan perubatan.

Artikel berkaitan

FOMCA gesa kerajaan pecah monopoli sektor makanan, perubatan

Perlawanan 3  Penjuru DUN Pantai Kundur

Selagi bernyawa saya akan bersuara pada apa yang tidak betul – Tun Mahathir

Jual Minyak Masak Dalam Talian Boleh Dikenakan Tindakan – KPDNHEP

Bas persiaran terbakar, laluan keluar Plaza Tol UPM dibuka semula

“Apabila pekerja yang mempunyai penyakit tibi bekerja di negara ini dan bercakap dengan orang, ia menyebarkan penyakit itu kerana tibi mudah merebak melalui udara dan apabila terkena tempias air liur.

“Oleh itu, mereka yang selalu bercakap dengan pesakit tibi ini lebih berisiko mendapat penyakit ini,” katanya.

Semalam media melaporkan, jumlah kematian akibat penyakit tibi di negara ini pada tahun 2022 adalah sebanyak 2,572 kes dengan kadar kematian 7.9 setiap 100,000 penduduk.

Jumlah itu meningkat sebanyak 284 kematian (12 peratus) berbanding 2,288 kematian dengan kadar kematian 6.9 peratus setiap 100,000 penduduk pada tahun sebelumnya.

Menteri Kesihatan, Dr Zaliha Mustafa dilaporkan berkata, jumlah kes penyakit tibi dalam negara pada tempoh sama juga meningkat 3,664 kes berbanding tahun sebelumnya.

Mengulas lanjut mengenai faktor lain penyakit tibi, Dr Sharifa Ezat berkata, Kementerian Kesihatan (KKM) ada merangka program kawalan tibi yang mantap, namun kerana pandemik COVID-19, operasi di lapangan kurang mendapat sambutan.

Katanya, ketika tempoh itu tidak ramai membuat pemeriksaan selain ramai pesakit tibi gagal datang mengambil ubat sekali gus menyebabkan mereka putus bekalan ubat.

“Rawatan tibi mengambil masa antara empat hingga enam bulan dan memerlukan pesakit datang setiap hari ke fasiliti perubatan untuk dipantau dan diberi ubat secara terus atau dibenarkan makan ubat di rumah.

“Jadi apabila terputus bekalan ubat kerana tidak dapat datang ke fasiliti perubatan, penyakit mereka akan aktif semula,” katanya.

Faktor lain pula katanya, kerana golongan berisiko tinggi atau komorbid berikutan penyakit yang dihidapi seperti kencing manis, darah tinggi dan obesiti.

Katanya, jika ada penyakit lain termasuk barah, ia akan menyebabkan anggota badan menjadi lemah sekali gus mudah dijangkiti tibi.

Akuinya, tibi adalah penyakit berjangkit yang susah dirawat sejak dahulu lagi dan walaupun sudah mendapatkan rawatan, pesakit berisiko mendapat semula penyakit sama.

Katanya, berdasarkan Pertubuhan Kesihatan Sedunia (WHO), risiko pesakit mendapat semula tibi walaupun selepas mendapatkan rawatan adalah sebanyak 5.6 peratus.

“Antara punca tibi aktif semula dalam badan walaupun sudah dirawat adalah mendapat penyakit lain seperti kencing manis, tidak mendapatkan rawatan seperti ditetapkan, strok dan pelbagai lagi.

“Namun ia juga bergantung kepada tahap imuniti seseorang itu dan jika sihat, tibi tidak akan aktif,” katanya.

Justeru beliau berkata, selain penggunaan pelitup muka, setiap individu perlu ada kesedaran dan jika mendapati dirinya batuk berpanjangan melebihi dua hingga tiga minggu, perlu mendapatkan rawatan.

Katanya, selain batuk berpanjangan, simptom lain tibi termasuk demam dan berpeluh pada waktu malam.

“Jika ada simptom sedemikian dapatkan rawatan segera di fasiliti kesihatan dan terdapat ujian ringkas untuk memeriksa penyakit itu seperti ujian calitan kulit, kahak, x-ray pada paru-paru dan sebagainya.

“Jika disahkan mendapatkan tibi, pastikan mendapatkan rawatan lengkap berikutan ramai yang mengambil ubat separuh jalan kerana menyangka apabila sudah pulih batuk, penyakit juga sudah pulih,” katanya. – BERITAHARIAN


Pecah monopoli tidak beri kesan pengurangan tenaga kerja

0

BANGI, Sabtu – Langkah kerajaan menghentikan monopoli dalam sektor perkhidmatan tidak akan memberi kesan terhadap pengurangan tenaga kerja di negara ini.

Menteri Sumber Manusia, V Sivakumar berkata, jaminan itu diberi memandangkan permintaan terhadap keperluan tenaga kerja di negara ketika ini adalah tinggi.

“Lihat kepada kekosongan (kerja) yang wujud, kita yakin proses ini (kaji monopoli) tidak akan beri apa-apa kesan buruk kepada sektor pekerjaan yang ada di negara kita.

“Masalah pengangguran yang berlaku sekarang disebabkan mereka yang memilih kerja, itu yang menjadi masalah,” katanya dalam sidang akhbar selepas menyampaikan sumbangan iftar 2023 kepada masjid dan surau di kawasan Parlimen Batu Gajah di Dewan Bandaran Kinta, Perak hari ini.

Artikel berkaitan

Salahkan pemimpin, jangan sentuh Ketuanan Melayu – Pengarang TV Pertiwi

AADK sasar 75 peratus penagih tidak berulang

Trafik ke Utara dan Pantai Timur Sesak

Penerima Anugerah Kajai terlantar akibat radang paru-paru kronik

Suhu politik Sabah reda, BN Sabah sokong tubuh Kerajaan Perpaduan

Ahli Parlimen Batu Gajah itu berkata, Kementerian Sumber Manusia juga serius mencari langkah terbaik bagi membendung monopoli oleh pihak tertentu dalam pengambilan pekerja asing ke negara ini.

Katanya, perkara itu perlu dilakukan supaya tiada mana-mana pihak yang cuba mengaut keuntungan yang tinggi melebihi keperluan yang dihadapi industri.

“Kerajaan nak pastikan wujudnya satu persaingan yang sihat supaya kualiti barangan dan perkhidmatan menjadi bertambah baik dan dalam masa sama membolehkan kos menurun.

“Kalau kita terus biarkan mana-mana satu pihak monopoli, maka yang menjadi rugi rakyat sebab yang monopoli itu selalunya akan mengaut keuntungan tinggi,” katanya.

Dalam majlis itu, sebanyak 31 masjid dan surau menerima sumbangan RM5,000 membabitkan jumlah keseluruhan RM155,000.

Sumbangan tahunan itu bagi tujuan aktiviti dan program pembangunan masjid dan surau sepanjang Ramadan.

Media sebelum ini melaporkan, kerajaan sedang mengkaji semula semua monopoli yang wujud di dalam negara sebagai langkah menyediakan perkhidmatan yang lebih baik dan adil kepada rakyat pada kos yang berpatutan.

Perdana Menteri, Datuk Seri Anwar Ibrahim berkata, semua kementerian telah diarahkan untuk mengkaji kewajaran pelaksanaan supaya terdapat suatu penilaian adil terhadap isu berkenaan.

Kerajaan telah membuat keputusan memecah monopoli Touch n Go (TNG) dalam sistem pengangkutan dan jalan raya serta Pusat Pemeriksaan Kenderaan Berkomputer (Puspakom) sebagai pemeriksa berkala kenderaan tunggal bagi pihak Jabatan Pengangkutan Jalan (JPJ).

Terbaru, Gabungan Persatuan-persatuan Pengguna Malaysia (Fomca) menggesa kerajaan menumpukan usaha membebaskan monopoli dalam sektor perubatan dan makanan. – SINARHARIAN


Penguat kuasa dibayar RM2,500 lepaskan PATI di lapangan terbang

0

BANGI, Sabtu – Antara lima hingga 20 orang pendatang tanpa izin (PATI) di Sabah telah dilepaskan semasa  pemeriksaan pihak berkuasa di Lapangan Terbang Tawau dan di Lapangan Terbang Antarabangsa Kuala Lumpur 2 (KLIA2) selepas bayaran rasuah dibuat kepada pegawai penguat kuasa di lokasi tersebut.

Kegiatan sejak tahun 2018 itu terbongkar selepas sembilan individu termasuk lima pegawai penguat kuasa ditahan SPRM kelmarin kerana disyaki terlibat.

Penahanan kira-kira jam 2.30 petang sehingga 8.40 malam itu membabitkan lima termasuk dua pegawai wanita berusia antara 30 hingga 41 tahun.

SPRM dalam satu kenyataan hari ini memberitahu, operasi khas itu dijalankan SPRM bersama Jabatan Pendaftaran Negara (JPN) dikenali sebagai ‘Op Lancar’.

Artikel berkaitan

UMNO tersepit hadapi PRN di enam negeri

Sekat kebebasan bersuara bertentangan agenda reformasi – Dr Mohammad Tawfik

Warga asing bergaduh, rakyat diingat jangan buat spekulasi sendiri

Ribuan mangsa rugi puluhan juta terhadap skim pelaburan kutu ‘Sapiza’

Tarik Balik Poster Papar Imej Wanita Bertudung

Menurut kenyataan itu, modus operandi sindiket terlibat ialah setiap PATI atau Pemastautin Sementara yang tidak mempunyai dokumen lengkap atau mempunyai sekatan akan membayar sekitar RM2,500 kepada ejen PATI tersebut jika ingin keluar dari Sabah melalui Lapangan Terbang Tawau.

Sindiket kemudian akan membekalkan kad pengenalan (Mykad) tulen dan pas masuk menaiki pesawat di atas nama pemilik asal MyKad kepada kumpulan PATI yang menggunakan khidmat mereka.

“PATI dari negara jiran tersebut kemudian akan melepasi pemeriksaan pihak berkuasa di Lapangan Terbang Tawau dan di Lapangan Terbang Antarabangsa Kuala Lumpur 2 (KLIA2) selepas bayaran rasuah dibuat kepada pegawai penguat kuasa tersebut,” kata kenyataan itu.

Mengulas lanjut mengenai operasi tersebut, SPRM turut merampas beberapa barangan seperti telefon bimbit, kad pengenalan Malaysia milik individu lain dan cop keluar Sabah yang lengkap dengan nombor siri.

Sementara itu, JPN dalam operasi itu juga telah menahan seramai 12 orang PATI yang didapati memasuki negara menggunakan sindiket terbabit.

Sehubungan itu, SPRM akan terus bekerjasama rapat dengan JPN dan agensi penguat kuasa lain untuk memerangi sindiket penyeludupan PATI ini.


Penyertaan KJ beri kelebihan kepada PN

0

BANGI, Sabtu – Penyertaan bekas Ketua Pemuda UMNO, Khairy Jamaluddin Abu Bakar dalam Perikatan Nasional (PN) diyakini mampu memberi kelebihan kepada gabungan parti itu untuk berdepan enam Pilihan Raya Negeri (PRN) dalam masa terdekat.

Bagaimanapun, Ketua Pengarah Pilihan Raya PN, Datuk Seri Muhammad Sanusi Md Nor berkata, setakat ini belum ada pengesahan bahawa bekas Menteri Kesihatan itu akan menyertai parti berkenaan.

“Itu hanya spekulasi lagi tapi insya-Allah kalau beliau masuk (PN), ia satu kelebihan untuk kita,” katanya ringkas ketika diminta mengulas mengenai khabar angin bahawa Khairy akan menyertai PN selepas dipecat daripada UMNO baru-baru ini.

Beliau berkata demikian dalam sidang akhbar pada Iftar Ramadan Kempen Dana #Aid4Turkiye&Syria anjuran PasRelief di sini pada Sabtu.

Artikel berkaitan

Keputusan PAU 2002 takutkan orang muda sertai UMNO

Pertama Kali BN, PH Kelantan duduk semeja

Speaker nafi anak jadi pegawai khas di Parlimen

Sultan Sharafuddin larang adakan aktiviti LGBT di Selangor

PKR Tidak Akan Bekerjasama Lagi Dengan Azmin Ali

Turut hadir, Presiden Pas, Tan Sri Abdul Hadi Awang; Timbalan Presiden Pas, Datuk Seri Tuan Ibrahim Tuan Man dan Naib Presiden Pas, Datuk Idris Ahmad.

Sementara itu, Tuan Ibrahim berkata, PasRelief menyasarkan menyalurkan bantuan 100 buah rumah kontena bernilai RM3 juta kepada mangsa bencana gempa bumi di Turkiye menerusi kempen #Aid4Turkiye&Syria.

Katanya, setiap rumah kontena tersebut bernilai RM30,000 yang turut dilengkapi tandas dan bakal memberi lebih keselesaan kepada mangsa terlibat. “Kita yakin boleh kumpul dana yang cukup untuk membiayai 100 rumah kontena ini jika 6,514 masjid seluruh negara boleh menyumbang.

“Sekarang di Turkiye dan Syria musim sejuk, mangsa masih tinggal dalam khemah dan tandas pula berada di luar jadi tidak selesa bagi mereka.

“Jika ada rumah kontena, ia bakal memberi keselesaan dalam tempoh yang panjang buat mereka,” ujarnya.


Perbezaan fahaman, definisi perhutanan punca unjuran kehilangan hutan terlalu besar

0

BANGI, Sabtu – Jabatan Perhutanan Semenanjung Malaysia (JPSM) meminta semua pihak agar tidak terlalu bimbang dengan angka jangkaan kehilangan hutan sepertimana yang dilaporkan RimbaWatch baru-baru ini.

Ketua Pengarah JPSM, Datuk Mohd Ridza Awang berkata, ini kerana kenyataan bahawa lebih 2.3 juta hektar hutan di Malaysia bakal ditebang dalam artikel bertajuk ‘Negeri Hutan Hujan Malaysia’ yang disiarkan oleh badan bukan kerajaan itu tidak tepat susulan terdapat perbezaan kefahaman.

“JPSM mendapati RimbaWatch menggunakan definisi berbeza daripada yang diguna pakai JPSM atau kerajaan, khususnya definisi ‘hutan’ dan pemahaman RimbaWatch terhadap ‘deforestation’ serta ‘perladangan hutan.’

“Malah di bawah FAO (Pertubuhan Makanan dan Pertanian), perladangan hutan adalah antara aktiviti yang boleh dilaksanakan melalui kawalan dan amalan perhutanan yang ditetapkan.

Artikel berkaitan

Filem berbaur lucah: FINAS boleh batal lesen jika ada kecurangan, fraud atau keburukan akhlak

UMNO sedia hantar calon pertahan DUN Jeram Padang

Nasib 89 keluarga terbabit laluan ECRL akan dibela – MB Selangor

Agong Titah Rakyat Dan Agensi Kerajaan Sedia Hadapi Risiko Banjir

30 produk raih anugerah industri reka bentuk Malaysia

“Perbezaan dan percanggahan ini didapati telah menyebabkan unjuran yang dibuat oleh RimbaWatch tentang keluasan kehilangan kawasan hutan di Malaysia menjadi terlalu besar hingga mencecah 2.3 juta hektar,” menurutnya dalam kenyataan hari ini.

Beliau berkata, Malaysia sebagai angota Pertubuhan Bangsa-Bangsa Bersatu (PBB) sentiasa mengguna pakai kesemua ketetapan badan dunia itu malah turut melaporkan data hutan setiap lima tahun sekali menerusi pelaporan Penilaian Sumber Hutan (FRA) yang diselaraskan oleh FAO.

Katanya, Konvensyen Kepelbagaian Biologi (CBD) dan Konvensyen Kerangka PBB mengenai Perubahan Iklim (UNFCCC) merupakan pelaporan data hutan berkala di bawah konvensyen antarabangsa.

Mohd Ridza berkata, JPSM turut senada dengan kenyataan Kementerian Sumber Asli, Alam Sekitar dan Perubahan Iklim, Jabatan Perhutanan Sabah serta Jabatan Hutan Sarawak bahawa kerajaan komited mengekalkan sekurang-kurangnya 50 peratus daripada keluasan tanah negara dengan hutan dan litupan pokok.

“Komitmen itu dibuat di Sidang Kemuncak Bumi di Rio de Janeiro, Brazil pada tahun 1992 dan sejak itu, pelbagai usaha telah dilaksanakan oleh kerajaan bagi memastikan komitmen tersebut tercapai.

“Antaranya moratorium kelulusan baharu ladang hutan dalam Hutan Simpanan Kekal di Semenanjung Malaysia selama 15 tahun,” katanya.

Selain itu, kerajaan memperkasa Akta Perhutanan Negara 1984 dengan memasukkan elemen pendengaran awam serta penggantian dan pewartaan serentak kawasan Hutan Simpan Kekal yang diwarta keluar.

Beliau berkata, pada masa sama, JPSM dengan kerjasama dan sokongan kerajaan negeri serta pemegang taruh lain terus berusaha untuk mengekalkan kawasan berhutan khususnya di Semenanjung Malaysia.

“JPSM juga akan berusaha agar semua strategi dilaksanakan sejajar dengan komitmen negara bagi memastikan keseimbangan dan kemampanan pembangunan negara,” katanya. – BERNAMA


Pertubuhan Islam Indonesia bimbang larangan majlis buka puasa

0

BANGI, Sabtu – Pelbagai pertubuhan Islam di Indonesia kurang senang dengan larangan terhadap kakitangan kanan kerajaan termasuk menteri menghadiri majlis berbuka puasa.

Mereka berpendapat, amalan itu harus dibenarkan asalkan tidak menggunakan wang kerajaan dan tidak diadakan secara terlalu mewah.

Presiden Indonesia, Joko Widodo (Jokowi) awal minggu ini melarang pegawai kanan kerajaan dan menteri menghadiri majlis berbuka puasa sepanjang Ramadan susulan kehidupan mewah segelintir daripada mereka menjadi kontroversi selepas didedahkan kepada umum.

Bagaimanapun, beberapa kumpulan Islam berpendapat larangan itu menjejaskan hubungan silaturahim dan tidak wajar dilaksanakan.

Artikel berkaitan

Netizen gesa boikot produk Sweden

Israel kejam bunuh remaja Palestin

Qatar Kenakan Sekatan Ke Atas Pelancong China

UAE Bakal Sertai Inisiatif Dana Arab Saudi-Perancis Bantu Lubnan

46 maut ribut kencang landa Madagascar, Mozambique, Malawi

Setiausaha Umum Muhammadiyah Abdul Mu’ti di laman Instagram berkata, larangan itu memberi kesan kepada perpaduan sesama Islam terutama ketika Ramadan, di mana orang ramai berkesempatan memperkukuhkan atau memperbaharui hubungan sesama mereka.

“Jika tidak difahami dengan baik, larangan seperti ini boleh memudaratkan ukhwah dan persaudaraan sesama Islam ketika Ramadan,” katanya mewakili pertubuhan Islam kedua terbesar di Indonesia itu.

Pengerusi Majlis Ulama Indonesia, Cholil Nafis, turut menegur larangan itu yang disifatkannya sebagai ‘tidak selari’ dengan tradisi keagamaan di Indonesia.

“Berbuka puasa bersama adalah baik, sama seperti menghadiri mana-mana majlis lain, di mana kita boleh bertemu penyokong dan merapatkan hubungan,” katanya mewakili badan ulama utama Indonesia.

Pekeliling kerajaan yang dikeluarkan pada 21 Mac lalu itu memberi alasan larangan itu dibuat bagi mengekang penularan Covid-19.

Bagaimanapun, menurut Setiausaha Kabinet, Pramono Anung, ada sebab lain kenapa presiden tidak mahu pegawai kanak kerajaan dan menteri menyertai majlis berbuka puasa.

“Kini, semakin ramai pegawai kanan kerajaan menjadi tumpuan umum kerana memiliki kemewahan melampau. Justeru, presiden meminta mereka berbuka puasa secara sederhana.

“Bagaimanapun, larangan ini tidak membabitkan masyarakat umum dan mereka bebas menganjurkan majlis berbuka puasa,” katanya pada sidang media baru-baru ini.

Ahli Parlimen Parti Kebangkitan Kebangsaan, Lukman Hakim yang mewakili parti majoriti Islam berkata, majlis perkahwinan anak bongsu Jokowi sendiri baru-baru ini amat mewah dengan dihadiri ribuan orang di Solo, Jawa tengah.

“Jokowi larang majlis buka puasa kerana Covid-19 tapi majlis kahwin anaknya boleh dihadiri ribuan jemputan, konsert juga boleh diadakan,” katanya menerusi ciapan Twitter.

Walaupun tindakan Jokowi itu menerima kecaman, ia disokong oleh Gabenor Jawa Tengah, Ganjar Pranowo yang dikatakan pendahulu calon Presiden Indonesia pada pemilihan 2024.

Beliau turut mengeluarkan larangan sama kepada semua pegawai di wilayahnya, menyatakan majlis berbuka puasa bukan bertujuan untuk menunjuk.

“Saya setuju dengan larangan ini, sejak beberapa hari kebelakangan, kita dengar banyak berita mengenai kemewahan melampau pegawai kanan kerajaan yang suka menunjuk.

“Saya harap anda berbuka puasa secara biasa bersama keluarga saja, tidak perlu menunjukkan kemewahan,” katanya. – AGENSI


PN sudah ada calon MB Selangor, Negeri Sembilan

0

BANGI, Sabtu – Perikatan Nasional (PN) telah memuktamadkan calon Menteri Besar atau ‘poster boy’ mereka di Selangor dan Negeri Sembilan bagi menghadapi enam Pilihan Raya Negeri (PRN) tidak lama lagi.

Ketua Pengarah Pilihan Raya PN, Datuk Seri Muhammad Sanusi Md Nor berkata, pihaknya yakin mampu merampas semula kedua-dua negeri berkenaan selain mengambil sebahagian kerusi Dewan Undangan Negeri (DUN) Pulau Pinang.

“PN dah ada calon Menteri Besar di Selangor dan Negeri Sembilan iaitu calon ‘poster boy’ kita. Kita akan ketengahkan calon Menteri Besar kita.

“Kita dah siap sedia untuk berjuang dan akan pertahankan negeri (pimpinan) kita serta akan ambil negeri Pakatan Harapan (PH),” katanya dalam sidang akhbar pada Iftar Ramadan sempena Kempen Dana #Aid4Turkiye&Syria anjuran PasRelief di Kuala Lumpur hari ini.

Artikel berkaitan

Bekas setiausaha politik didakwa terima suapan lebih RM400,000

Rakyat Mahu Masalah Diselesaikan Dahulu Sebelum PRU 15

Jalan Batang Kali-Genting Highlands ditutup setahun

Bekalan gula di Kelantan, Terengganu terjejas

Sanusi perlu taubat nasuha – Ahmad Zahid

Hadir sama, Presiden PAS, Tan Sri Abdul Hadi Awang; Timbalan Presiden PAS, Datuk Seri Tuan Ibrahim Tuan Man dan Naib Presiden PAS, Datuk Idris Ahmad.

Mengulas lanjut, Muhammad Sanusi yang juga Pengerusi PasRelief memberitahu, bagi berdepan PRN, PN telah hampir selesai pembahagian kerusi di enam negeri yang terlibat.

“Kita juga telah lancarkan jentera PRN iaitu gegar gempur 100 hari selain menubuhkan jawatankuasa jentera PRN di peringkat DUN, Parlimen dan negeri,” ujarnya.

Muhammad Sanusi berkata, PN turut melantik mas’ul atau koordinator di enam negeri yang terlibat PRN membabitkan pemimpin Pas dan Parti Pribumi Bersatu Malaysia (Bersatu).